title: Operaatio Valettu lyijy

text: Operaatio Valettu lyijy (, ) oli Israelin maahyökkäys Gazan kaistalle Hamasin jatkuvan rakettitulen vuoksi tammikuussa 2009. Operaatio alkoi lauantaina 3. tammikuuta 2009 ja loppui 22. tammikuuta Israelin vetäytymiseen. Koko selkkauksen lasketaan yleensä kestäneen 22 vuorokautta, jolloin se alkoi ensimmäisestä ilmahyökkäyksestä 27. joulukuuta 2008 ja päättyi Israelin yksipuoliseen tulitaukoilmoitukseen 17. tammikuuta. Israelin armeijaa syytettiin operaatioon liittyvistä sotarikoksista mm. ihmiskilpien käytöstä hyökkäyksessä. YK:lla oli raportissaan todisteita siitä, että palestiinalaiset syyllistyivät sotarikoksiin ampuessaan raketteja eteläiseen Israeliin, jolloin tarkoitus ei ollut osua sotilaskohteisiin, vaan ohjukset ammuttiin siviiliväestön alueelle.


title: Operaatio Valettu lyijy

text: Valettu lyijy -nimi juontuu eräästä tunnetusta runosta, joka kertoo hanukasta. Kun operaatio Valettu lyijy alkoi, juutalaiset viettivät hanukka-juhlaa.


title: Operaatio Valettu lyijy

text: Ennen hyökkäystä Gazan alue oli jo ollut saarrettuna kahdeksantoista kuukauden ajan, mikä oli lamauttanut alueen talouden. Israel ja monet muutkin maat luokittelivat Gazan aluetta hallinneen Hamas-puolueen terroristiorganisaatioksi, vaikka se oli Palestiinan parlamentin suurin puolue. Hamas ei hyväksynyt Israelin valtion olemassaoloa ja se ampui jatkuvasti Etelä-Israeliin kotitekoisia Kassam-raketteja. Gazan alueella itsellään ei ole kansainvälisesti tunnustettua valtion asemaa.


title: Operaatio Valettu lyijy

text: Palestiinalaisten oma sisäinen tilanne oli sekava ja Gazan alue ja Länsiranta olivat kilpailevien puolueiden hallussa. Länsirantaa hallitsi Fatah-puolue. Hamasin kanssa kilpailevan Fatahin presidentti Mahmud Abbasin kausi oli päättymässä 9. tammikuuta 2009, mutta Abbas ilmoitti jatkavansa virassa vielä seuraaviin parlamenttivaaleihin asti. Hamas ei hyväksynyt tätä.


title: Operaatio Valettu lyijy

text: Yksi kiistan aihe oli aseiden vienti Gazan alueelle. Israel ja Palestiina tekivät vuonna 1993 Gazan–Jerikon sopimuksen, jossa sovittiin, että Israel valvoo Palestiinan ulkorajoja, eivätkä palestiinalaiset saaneet valmistaa eikä tuoda muita aseita kuin mitä poliisilla oli käytössään. Israel lopetti omien velvoitustensa toteuttamisen sopimuksesta 1994 Jitzhak Rabinin murhan jälkeen. Asevienti Gazaan (ja Israeliin) on kansainvälisen oikeuden vastaista.


title: Operaatio Valettu lyijy

text: Gazan ja Egyptin välisen rajan valvonnan (Philadelphia-käytävän) Israel oli luovuttanut Egyptille vetäytyessään Gazasta vuonna 2005, mutta Egypti eristi Gazan Israelin toiveiden mukaisesti. Palestiinalaisilla oli kuitenkin satoja tunneleita, joita pitkin he kuljettivat tavaroita rajavalvonnan ohitse.


title: Operaatio Valettu lyijy

text: Hamas teki Israelin kanssa puolen vuoden tulitauon 19. kesäkuuta 2008. Tulitauko piti hyvin marraskuuhun asti (Gazan alueelta ammutut raketit vähenivät 98%), mutta silloin Israel hyökkäsi löytämäänsä tunnelia vastaan ja seuranneissa usean päivän levottomuuksissa kuoli noin 20 palestiinalaista. Tämän jälkeen rakettitulitus palasi tulitaukoa edeltävälle tasolle. Hamas ei halunnut jatkaa tulitaukoa, kun se päättyi 19. joulukuuta. Hamasin mukaan Israel ei ollut kunnioittanut tulitaukosopimuksen velvoitteita. Hamas kiihdytti raketti-iskuja israelilaiskaupunkeihin. Israelin mukaan se olisi halunnut jatkaa tulitaukoa.


title: Operaatio Valettu lyijy

text: Israel suunnitteli hyökkäystä puoli vuotta eli koko hyökkäystä edeltäneen tulitauon ajan. Operaation suunnittelua johtanut puolustusministeri, työväenpuolueen johtaja Ehud Barak kertoi epäilleensä, että Hamas käyttäisi tulitaukoa hyväkseen vahvistaakseen asemiaan ja joukkojaan tulevaan yhteenottoon.


title: Operaatio Valettu lyijy

text: Israelin todennäköisiä motiiveja hyökkäykselle oli ”tulitauon rikkoutuminen, lähestyvät vaalit, Israelin suosiman heikon palestiinalaisjohtajan Mahmoud Abbasin virkakauden päättyminen ja presidentin vaihtuminen Yhdysvalloissa”. On arveltu, että Israel halusi todistaa olevansa alueellinen voimatekijä, jota ei kannattanut uhata. On myös arveltu, että Hamas oli kohteena, koska se oli sillä hetkellä vahvin voima, joka voi luoda palestiinalaisten valtion. Israelissa oli tulossa helmikuussa 2009 ennenaikaiset parlamenttivaalit. Hallitusta kolme vuotta johtanut Kadima-puolue oli kyselyiden mukaan menettämässä pääministerin paikan oikeistolaiselle Likudille.


title: Operaatio Valettu lyijy

text: Yksi kiistan aihe oli aikaisempien taisteluiden sotavangit. Hamas piti vankinaan yhtä israelilaista sotilasta, Gilad Shalitia, . Israel piti vankinaan satoja sellaisia palestiinalaisia, jotka olisi voitu tulkita sotavangeiksi, jos Gaza olisi ollut valtio. Israelissa oli kaikkiaan noin 10 000 palestiinalaista vankia..


title: Operaatio Valettu lyijy

text: Operaatiota Valettu lyijy edelsi ilmahyökkäys 27. joulukuuta 2008, minkä seurauksena lähes 300 palestiinalaista ja Hamas-johtajat Abu Zakaria al-Jamal ja Nizar Rayyanin kuolivat.


title: Operaatio Valettu lyijy

text: Israel siirsi 10 000 sotilasta Gazan kaistan vastaiselle rajalle ja ylitti rajan 3. tammikuuta 2009. Tätä ennen se kehotti kaikkia Gazan kaupungissa olevia poistumaan mahdollisimman nopeasti. Israel tuhosi Gazan kaistalla merkittäviä tieyhteyksiä. Israel saartoi Gazan kaupungin jo lauantaina 3. tammikuuta ja sulki sinne johtavia tieyhteyksiä. Tiistain 6. tammikuun aamuna Israel tunkeutui Khan Junisin kaupunkiin ja ampui mereltä kranaatteja Deir al-Balahissa.


title: Operaatio Valettu lyijy

text: Israelin armeijan mukaan iskuissa kuoli 10. tammikuuta tärkeä Hamas-taistelija. Gazan terveysviranomaiset kertoivat yli 30:n palestiinalaisen kuolleen Israelin hyökkäyksissä.


title: Operaatio Valettu lyijy

text: Torstaina 15. tammikuuta Israel eteni entistä syvemmälle Gazan ja muiden kaupunkien asuinalueille. Gazan kaupunkia pommitettiin raskaasti. Osa iskuista kohdistettiin YK:n avustusjärjestön tukikohtaan. Päivän aikana kuoli kolme Hamas-johtajaa, joista yksi oli sisäministeri Saed Siam. Hamasin raketti-iskuissa Israeliin haavoittui kuusi ihmistä.


title: Operaatio Valettu lyijy

text: Perjantaina 16. tammikuuta Israelin joukot vetäytyivät Gazan kaupungista etelään. Taisteluita käytiin al-Zaharan kaupungin lähettyvillä. Israel tulitti myös läheistä pakolaisleiriä. Länsirannalla palestiinalaisten ja Israelin sotilaiden yhteenotot kiihtyivät. Israelin hallitus ilmoitti sodan etenevän kohti loppunäytöstä. Hamas ampui raketteja Israeliin vähemmän kuin aiempina päivinä.


title: Operaatio Valettu lyijy

text: Myöhään lauantai-iltana Israelin pääministeri julisti yksipuolisen tulitauon alkamaan sunnuntaina 18. tammikuuta kello 2 aamuyöllä paikallista aikaa. Israel kuitenkin ilmoitti, ettei se aio vetäytyä Gazasta, kuten YK:n turvallisuusneuvoston päätöslauselma edellytti.


title: Operaatio Valettu lyijy

text: Yksipuolinen tulitauko rikkoutui jo muutaman tunnin jälkeen, kun israelilaisjoukot ampuivat siviilin, joka tuli liian lähelle israelilaisjoukkoja. Israel tuhosi myös YK:n elintarvikevaraston Gazassa fosforiammuksin.


title: Operaatio Valettu lyijy

text:
Sunnuntaina 18. tammikuuta Hamaskin (mukaan lukien muut palestiinalaisjärjestöt) ilmoittivat aloittavansa viikon yksipuolisen
tulitauon, jonka aikana ne odottavat Israelin vetävän joukkonsa Gazasta. Tämän jälkeen Israel alkoi vetää joukkojaan pois Gazasta. Israelin odotettiin vetäytyvän ennen
uuden Yhdysvaltain presidentin Barak Obaman virkaanastumista tiistaina 20. tammikuuta, mutta vetäytyminen saatiin loppuun vasta seuraavana päivänä, 21. tammikuuta. YK:n pääsihteeri vieraili Gazassa 20. tammikuuta.


title: Operaatio Valettu lyijy

text: Maanantaina 5. tammikuuta Israelin joukot tulittivat taloa, johon ne olivat vuorokautta aikaisemmin evakuoineet palestiinalaissiviilejä. Tulituksessa kuoli kymmeniä ihmisiä. Israel kiisti tapauksen mutta YK:n edustajat vahvistivat sen.


title: Operaatio Valettu lyijy

text: Konfliktin aikana uutisoitiin Israelin iskusta YK:n ylläpitämään kouluun, jossa olisi kuollut kymmeniä palestiinalaissiviilejä. YK kuitenkin myöhemmin myönsi, että Israel ei missään vaiheessa iskenytkään kouluun. Tämä tosin jäi kansainvälisessä mediassa melkein kokonaan vailla huomiota.


title: Operaatio Valettu lyijy

text: 10. tammikuuta Kirkon ulkomaanavun rahoittama sairaalaklinikka Gazassa tuhoutui Israelin ohjusiskussa.


title: Operaatio Valettu lyijy

text: Torstaina 15. tammikuuta Israel hyökkäsi YK:n avustusjärjestön tukikohtaan, minkä seurauksena satoja tonneja palestiinalaisille tarkoitettua hätäapua tuhoutui. YK:n avustusjärjestön Gazan johtaja John Ging oli pommituksen kohteena olevassa tukikohdassa, ja hän kritisoi voimakkaasti hyökkäystä ja vahvisti hyökkäyksessä käytetyn kiisteltyjä valkofosforikranaatteja (”Se näytti fosforilta, se haisi fosforilta ja se paloi kuten fosfori, siksi kutsun sitä fosforiksi”). YK:n pääsihteeri vieraili tutustumassa raunioihin 20. tammikuuta ja tuomitsi tuhot sydäntäsärkeviksi. Myös sairaalan ja kansainvälisen median käyttämiin tiloihin iskettiin.


title: Operaatio Valettu lyijy

text: Lauantaina 17. tammikuuta Israel tulitti jälleen YK:n ylläpitämää koulua, jonne oli hakeutunut suojaan paljon siviilejä. Kaksi palestiinalaislasta kuoli ja useita ihmisiä haavoittui.


title: Operaatio Valettu lyijy

text: Torstaina 8. tammikuuta Libanonin puolelta ammuttiin kolmesta viiteen Katjuša-rakettia kahdeksan kilometriä Israelin puolelle. Useita ihmisiä kerrotaan loukkaantuneen lievästi. Israel vastasi välittömästi iskuihin. Raketti-iskuista epäiltiin libanonilaista Hizbollah-järjestöä, joka on aikaisemmin uhannut Israelia voimakkailla sotatoimilla jos Israelin toimet leviäisivät Gazasta Libanonin puolelle. Libanon tuomitsi iskut ja lupasi selvittää iskujen tekijät. Hyökkäyksen kuluessa Libanonista ei lähetetty enempää raketteja.


title: Operaatio Valettu lyijy

text: Voimakkaan kansainvälisen painostuksen myötä Israel lupasi 7. tammikuuta alkaen kolmen tunnin päivittäisen tulitauon. Samalla se lupautui aukaisemaan humanitäärisen käytävän siviilien avustamiseksi. Kolmen tunnin tulitaukoa ei ole kuitenkaan noudatettu jokaisena päivänä. Avustusjärjestöt ovat muutenkin arvostelleet taukoa liian lyhyeksi. Punainen Risti vaati alueelle pysyvää turvallisuussopimusta, joka sallisi ambulanssien ja avustuskuljetusten turvallisen liikkumisen alueella kaikkina aikoina.


title: Operaatio Valettu lyijy

text: Gazan alueella työskentelevä YK:n alainen palestiinalaisten apujärjestö UNRWA kuvaili humanitaarista tilannetta ”hälyttäväksi”. Gazassa oli pulaa lääkkeistä, verestä, ruoasta, vedestä, sairaalavälineistä, lääkäreistä ja kirurgeista. YK keskeytti kriisiavun toimittamisen 8. tammikuuta vain viisi päivää maahyökkäyksen alkamisen jälkeen. Järjestö luonnehtii tilannetta liian vaaralliseksi sen avustustyöntekijöille. Israelin ulkoministerin Tzipi Livnin mukaan Gazassa ei ollut humanitaarista kriisiä.


title: Operaatio Valettu lyijy

text: Israel ei päästänyt ulkomaisia toimittajia Gazaan koko hyökkäyksen aikana. Israelin korkein oikeus oli määrännyt, että toimittajien pääsy alueelle olisi sallittava.


title: Operaatio Valettu lyijy

text: YK:n humanitaarisen avun koordinointiyksikkö OCHAn mukaan Gazan alueen humanitaarinen kriisi oli merkittävä eikä sitä voida vähätellä. Kansainvälinen Punainen Risti on ollut huolissaan loukkaantuneiden hoidosta Gazassa. Järjestön mukaan monet Israelin iskuissa loukkaantuneet siviilit ovat menehtyneet siksi, etteivät ambulanssit ole päässeet ajoissa perille eikä sairaalapaikkoja ole riittävästi. Amnesty Internationalin edustaja on luonnehtinut siviilien tilannetta Gazassa ennennäkemättömän vakavaksi.


title: Operaatio Valettu lyijy

text: Gazalaiset räjäyttivät tammikuussa 2009 kaksi kolmannesta 10 km:n mittaisesta Gazan ja Egyptin välisestä rajamuurista. Eri arvioiden mukaan 60 000–500 000 Gazassa asuvaa palestiinalaista meni rikotun muurin aukkojen kautta Egyptiin ostamaan ruokaa, polttoainetta ja muita tarvikkeita. Egyptin viranomaiset sallivat nälkäisten palestiinalaisten käydä ostoksilla, vaikka eivät pitäneet siitä että Hamas hallitsee Gazaa.


title: Operaatio Valettu lyijy

text: Gazan kaistan noin 1,5 miljoonasta asukkaasta liki 60 prosenttia on lapsia. Hyökkäyksessä kuolleista noin 30% oli lapsia. Avustustyöntekijöiden mukaan lähes kaikki alueen lapset ovat pahasti traumatisoituneita taistelujen vuoksi Unicefin mukaan lapsille ja heidän perheilleen ei löydy ainoatakaan turvallista paikkaa Gazassa..


title: Operaatio Valettu lyijy

text: Israelilainen poliitikko Avigdor Lieberman ehdotti tiistaina 13. tammikuuta ydinaseiskua Gazaan.


title: Operaatio Valettu lyijy

text: Jo heti hyökkäyksen alussa Yhdistyneiden kansakuntien pääsihteeri Ban Ki-moon vaati Israelia välittömästi lopettamaan sen. 8. tammikuuta Yhdistyneiden kansakuntien turvallisuusneuvosto teki päätöksen 1860, jossa vaadittiin välitöntä ja pysyvää tulitaukoa, joka johtaa Israelin joukkojen täydelliseen vetääntymiseen. Yhdysvallat äänesti tyhjää. Turvallisuusneuvosto oli kokoontunut jo aiemmin, 4. tammikuuta, mutta ei silloin päässyt yksimielisyyteen asiassa. Yhdysvallat hylkäsi Libyan tekemän ehdotuksen, koska siinä ei julistettu Hamasia terroristijärjestöksi, joka on noussut valtaan laittomasti.


title: Operaatio Valettu lyijy

text: Euroopan parlamentti tuomitsi Israelin toimet Gazassa torstaina 15. tammikuuta. Hyväksymässään päätöslauselmassa parlamentti yhtyy turvallisuusneuvoston päätöslauselmaan ja kutsuu Gazan saartoa kollektiiviseksi rangaistukseksi, joka on kansainvälisen humanitaarisen oikeuden vastainen. Tätä edelsi se, että EU-puheenjohtaja Tšekki luonnehti 3. tammikuuta Israelin hyökkäystä puolustukselliseksi toimeksi mutta seuraavana päivänä se ilmoitti, että lausunto oli virhe.


title: Operaatio Valettu lyijy

text: Yhdistyneiden kansakuntien yleiskokous piti kokouksen perjantaina 16. tammikuuta, jossa vaadittiin turvallisuusneuvoston päätöksen noudattamista. Vain neljä maata äänesti tätä vastaan (Yhdysvallat, Israel, Venezuela ja Nauru). Kahdeksan maata pidättäytyi äänestämästä.


title: Operaatio Valettu lyijy

text: Tapahtuman jälkeen EU:n tuesta vastaava viranomainen sanoi pitävänsä Hamasia syyllisenä Israelin iskuun. ”Hamas on terroristiorganisaatio ja se tulee tuomita.”


title: Operaatio Valettu lyijy

text: Missään vaiheessa Hamas ja Israel eivät asettautuneet samaan neuvottelupöytään. Kummankin neuvottelijat kuitenkin matkustivat Egyptiin, jossa egyptiläiset välittivät osapuolten viestit toiselle.


title: Operaatio Valettu lyijy

text: Lauantaina 10. tammikuuta esitetyssä videoviestissä Hamasin maanpaossa elävä johtaja Khalid Maš’al kertoi Hamasin jatkavan taistelua, kunnes Israel lopettaa hyökkäyksensä Gazaan.


title: Operaatio Valettu lyijy

text: Hamas ilmoitti torstai-illalla olevansa valmis vuoden mittaiseen tulitaukoon, jos Israel vetää joukkonsa Gazasta viikossa. Hamas vaati myös Gazan taloudellisen saarron lopettamista. Israel ei tähän suostunut. Perjantaina 16. tammikuuta Hamas vuorostaan ilmoitti, ettei hyväksy Israelin vaatimuksia tulitauon ehdoiksi.


title: Operaatio Valettu lyijy

text: Hyökkäyksen puolesta ja vastaan osoitettiin mieltä useissa Euroopan ja Lähi-idän maissa.


title: Operaatio Valettu lyijy

text: Antisemitististen välikohtausten määrä nousi taistelujen aikana selvästi esimerkiksi Britanniassa, Ranskassa, Ruotsissa ja Tanskassa. Esimerkiksi synagogia yritettiin polttaa. Tammikuussa 2009 tehtiin 250 juutalaisvastaista mielenilmausta, kun edellisen vuoden tammikuussa vastaava määrä oli ollut 80.


title: Operaatio Valettu lyijy

text: Hyökkäyksessä kuoli YK:n pakolaisapu UNRWA:n mukaan yli 1 300 palestiinalaista. Kuolleista ainakin puolet, mahdollisesti jopa kolme neljäsosaa oli siviilejä mukaan lukien 437 alle 16-vuotiasta lasta, 110 naista ja 123 miespuolista vanhusta. Kuolleissa oli lisäksi 14 lääkäriä sekä 4 toimittajaa.


title: Operaatio Valettu lyijy

text: 90 000 palestiinalaista joutui kodittomiksi, joista yli 50 000 oli lapsia. Neljä YK:n avustussaattuetta joutui hyökkäyksen kohteeksi. Gazan alueen infrastruktuuria tuhoutui 1,9 miljardin dollarin arvosta. Noin 4 000 rakennusta tuhoutui täydellisesti ja 17 000 rakennusta osittain. Hyökkäyksessä tuhoutui 23 moskeijaa, 25 koulua, sairaalaa tai yliopistoa, 31 poliisiasemaa, 16 hallintorakennusta ja 1 500 tehdasta, työpajaa tai kaupparakennusta. YK:n rakennuksia vahingoittui 50 mukaan lukien paikallinen päämaja.


title: Operaatio Valettu lyijy

text: Tapahtuman jälkeen kuolleiden määrä oli propagandan kohteena. Kummankin osapuolen mukaan taisteluissa kuoli yli 1 300 ihmistä, mutta tähän lukuun sisältyvien menehtyneiden Hamas-taistelijoiden määrästä on kiistelty. Hamas itse ilmoitti menettäneensä vain 48 taistelijaa (noin kymmenestä tuhannesta), mutta Israelin puolustusvoimat ilmoitti vastaavaksi luvuksi vähintään 500.


title: Operaatio Valettu lyijy

text: Yhdysvaltalaiset lehdet raportoivat muita pienempiä lukuja, esimerkiksi CNN kertoi artikkeleissaan lapsiuhrien määräksi 159, joka on vain kolmannes YK:n luvuista (esimerkiksi U.N. chief: Gaza violence ’heartbreaking’). Palestiinalaisten kuolleiden nimilista löytyy organisaation Palestinian Centre for Human Rights sivustolta . YK:n humanitaarisesta avusta vastaava apulaispääsihteeri sanoi 28. tammikuuta, ettei palestiinalaisten antamia lukuja vastaan ole vakavasti otettavia vastaväitteitä.


title: Operaatio Valettu lyijy

text: Israel piti suurimpana voittonaan Gazasta ammuttujen rakettien määrän vähentymistä ja sitä, että se onnistui sulkemaan suuren osan Egyptistä johtavista tunneleista, joita sen mukaan käytettiin aseiden salakuljetukseen ja samalla taloussaarron kiertämiseen. Palestiinalaisten mukaan tunnelit olivat kuitenkin käytettävissä jo muutama päivä Israelin vetääntymisen jälkeen. Yhdysvaltain presidentti Barack Obama vaati 22. tammikuuta Israelia avaamaan rajat normaalille kaupalle, jolloin tunneleita ei tarvittaisi.


title: Operaatio Valettu lyijy

text: Ennen hyökkäystä Israelilla oli diplomaattisuhteet neljään arabimaahan. Hyökkäyksen kuluessa näistä kaksi, Quatar ja Mauritania, katkaisivat diplomaattisuhteet ja kolmas, Jordania, kutsui lähettiläänsä kotiin.


title: Operaatio Valettu lyijy

text: Hyökkäyksen pelättiin huonontavan Yhdysvaltojen ja sen liittolaisen Saudi-Arabian suhteita, mikä todennäköisesti lisäisi jännitettä alueella entisestään. Yhdysvaltain perinteinen vihollinen Iran otti hyökkäyksen aikana yhteyttä Saudi-Arabiaan ja pyysi sitä ”arabikansojen johtajana” ottamaan aktiivisen roolin kriisissä. Tämä on uusi yllättävä muslimien uskonsuunnat ylittävä aloite.


title: Operaatio Valettu lyijy

text: Yhdysvaltain presidentti Barack Obama sanoi 22. tammikuuta, että Yhdysvallat tukee Israelia kaikissa "puolustus"sodissa. Hän kuitenkin poikkeuksellisen selvästi sanoi olevansa hyvin huolestunut hyökkäyksen uhreista, Gazan humanitaarisesta tilanteesta ja alueen ”tukahduttavasta köyhyydestä, joka on kestänyt aivan liian kauan”.


title: Operaatio Valettu lyijy

text: Torstaina 22. tammikuuta Israel tulitti palestiinalaisia kalastusaluksia, jotka olivat Israelin mukaan liian kaukana rannasta. Tulituksessa kerrotaan haavoittuneen kaksi naista, kaksi lasta ja iäkäs mies.


title: Operaatio Valettu lyijy

text: Tiistaina 27. tammikuuta Israelissa Gazan rajalla yksi Israelin sotilas kuoli ja kolme loukkaantui pommiräjähdyksessä. Israel vastasi räjähdykseen helikopterihyökkäyksellä Gazaan, jossa kuoli yksi maanviljelijä. Hamasin julistama yksipuolinen viikon tulitauko oli jo loppunut ilman pysyvää kaksipuolista tulitaukoa. Israel kosti sulkemalla jälleen kaikki rajat Gazaan mukaan lukien humanitaarinen apu. YK:n humanitaarisesta avusta vastaava alipääsihteeri vaati Israelia heti avaamaan rajat: ”Israelilla on Gazan rajoja kontrolloivana valloittavana valtana erityinen vastuu noudattaa kansainvälisestä ihmisoikeusnormistosta tälle syntyviä velvoitteita”. Israel aloitti uudelleen myös Gazasta Egyptiin johtavien tunneleiden pommitukset. Myöhemmin iskut väitti tehneensä pieni al-Qaidaa lähellä oleva järjestö Jiwad ja Tawhid Prikaati, jolla ilmeisesti ei ole suoraan tekemistä Hamasin kanssa. Järjestö pitää esikuvanaan Irakin al-Qaidaa ja sen johtajaa, Yhdysvaltojen Irkissa 2006 tappama Abu Mus’ab al-Zarqawia (katso myös Irakin al-Qaida eli Tawhid wal Jihad).


title: Operaatio Valettu lyijy

text: Hamas ilmoitti 22. tammikuuta maksavansa korvauksia omaisiaan ja läheisiään menettäneille palestiinalaisille. Järjestö aikoo antaa rahaa myös kotien jälleenrakentamista ja korjausta varten. Jo aiemmin Saudi-Arabia kertoi lahjoittavansa miljardi dollaria Gazan jälleenrakentamiseen. Qatar aikoo lahjoittaa 34 miljoonaa dollaria UNRWA:lle.


title: Operaatio Valettu lyijy

text: 24. tammikuuta Gazan alueen koulut avattiin ensimmäistä kertaa taistelujen jälkeen. YK:n ylläpitämissä yli 200:ssa kouluissa käy noin 200 000 lasta.


title: Operaatio Valettu lyijy

text: 26. tammikuuta Arabiliitto perusti elimen koordinoimaan arabimaiden lahjoittamaa 1,55 miljardin dollarin rahasummaa Gazan jälleenrakentamiseen.


title: Operaatio Valettu lyijy

text: Maaliskuun alussa pidettiin Egyptissä kansainvälinen avustuskonferenssi, johon osallistui 75 maata. Gazan jälleenrakennusta ja palestiinalaisalueiden auttamista varten kerättiin 3,5 miljardia euroa. Suurimmat lahjoittajat olivat Saudi-Arabia, Oman, Kuwait, Yhdistyneet arabiemiirikunnat, Bahrain ja Qatar.


title: Operaatio Valettu lyijy

text: Yhdistyneet kansakunnat (ihmisoikeusvaltuutettu) vaati jo 9. tammikuuta riippumatonta sotarikostutkintaa Israelin armeijan toimista. Yhdysvaltain ulkoministeri Condoleezza Rice puolusti siviilien surmaamisesta syytettyä Israelia sanomalla, että Israelin on vaikea välttää siviiliuhreja, koska Gazassa on niin paljon asukkaita. Geneven sopimusten mukaan (mm. ensimmäisen lisäpöytäkirjan 51. artikla) siviilejä on suojeltava kaikissa olosuhteissa eikä vastapuolen sotarikoksetkaan tätä muuta.


title: Operaatio Valettu lyijy

text: YK:n pääsihteeri vaati 21. tammikuuta Israelilta täydellistä selvitystä jokaisesta YK:n rakennusta vahingoittaneesta hyökkäyksestä.


title: Operaatio Valettu lyijy

text: Israel antoi sotaan osallistuneille upseereille ohjeen, että heidän tulee pyytää lausunto tuomarilta ennen matkustamista Eurooppaan, koska heidät saatetaan pidättää siellä syytettynä sotarikoksista. Joillakin Euroopan mailla on lainsäädännössään mahdollisuus syyttää myös sotarikoksista, jotka ovat tapahtuneet maan ulkopuolella. Jopa ulkoministeri Tzipi Livni epäröi matkustaa Brysseliin heti vetääntymisen jälkeen. Israel ei ole allekirjoittanut sopimusta kansainvälisestä rikostuomioistuimesta, joten sen ei tarvitse erityisemmin pelätä sen tuomioita. 22. tammikuuta Israelin pääministeri nimitti oikeusministerin johtamaan ministeriöiden välistä ryhmää, joka varautuu puolustamaan Gazan sodassa taistelleita kansainvälisissä oikeusasteissa.


title: Operaatio Valettu lyijy

text: Myös Israelissa vaadittiin mahdollisten sotarikosten selvittämistä: ”jos kaikki mitä teimme on košer, miksi meidän tarvitsee salata operaatioon osallistuneiden sotilaiden nimiä kuin he olisivat varkaita piilossa”.


title: Operaatio Valettu lyijy

text: 26. tammikuuta Arabiliitto vaati ylimääräisessä kokouksessaan, johon osallistui kaikki 22 jäsenmaata, kansainvälistä rikostuomioistuinta selvittämään, onko Israel syyllistynyt sotarikoksiin. Se myös päätti lähettää valtuuskunnan Gazaan keräämään todisteita.


title: Operaatio Valettu lyijy

text: Saudi-Arabia pyysi 19. tammikuuta IAEA:ta tutkimaan, onko Israel käyttänyt uraania ammuksissaan.


title: Operaatio Valettu lyijy

text: Amnesty International on vaatinut Israelia julkistamaan tarkat tiedot käyttämistään aseista Gazassa. Israelia on syytetty kokeellisten aseiden käytöstä. Lisäksi Amnesty on syyttänyt Israelia ja Hamasia ihmiskilpien käytöstä. Se on vaatinut YK:n turvallisuusneuvostoa kieltämään aseiden myynnin kummallekin osapuolelle.


title: Operaatio Valettu lyijy

text: Helmikuussa kansainvälinen rikostuomioistuin aloitti alustavat tutkimukset sodan tapahtumista.


title: Operaatio Valettu lyijy

text: Maaliskuussa palestiinalainen ihmisoikeusjärjestö PCHR julkaisi 1 417 palestiinalaisen nimet, jotka sen mukaan menehtyivät taisteluissa.


title: Operaatio Valettu lyijy

text: Lääkärit ihmisoikeuksien puolesta -järjestö syytti maaliskuussa Israelin armeijaa muun muassa haavoittuneiden hoidon estämisestä ja palestiinalaisten demonisoinnista. Se vaati riippumatonta elintä tutkimaan armeijan toimet.


title: Operaatio Valettu lyijy

text: Sanomalehti Haaretzin mukaan taistelujen aikana Israelin armeija tappoi komentajien luvalla lukuisia siviilejä ja tarkoituksellisesti tuhosi näiden omaisuutta.


title: Operaatio Valettu lyijy

text: Huhtikuussa 2009 YK:n ihmisoikeusneuvosto valtuutti juristi Richard Goldstonen johtaman työryhmän selvittämään konfliktin osapuolten mahdollisia sota- ja ihmisoikeusrikoksia. Goldstonen raportti julkaistiin syyskuussa 2009.


title: Operaatio Valettu lyijy

text: Ihmisoikeusjärjestö Amnesty International syyttää heinäkuussa 2009 julkaisussa ihmisoikeusraportissaan sekä Israelia että Hamasia sotarikoksista. Gazan sodassa vuoden 2009 alussa kuoli 1 400 palestiinalaista ja 13 israelilaista joista kolme oli siviilejä.


title: Operaatio Valettu lyijy

text: Israel käytti naisia ja lapsia ihmiskilpinä pakottaessaan siviilit jäämään armeijan tukikohdiksi muutettuihin asuntoihin. Israelin maahyökkäyksessä, pommituksissa ja ohjusiskuissa sadat siviilit kuolivat. Raportin mukaan myös naiset ja lapset ammuttiin lähietäisyydeltä, vaikka he eivät uhanneet israelilaisia sotilaita millään tavalla. Israel syyttää Amnestya puolueellisuudesta. Se on langennut Hamasin kylvämään propagandaan. Amnesty syytti myös Gazaa hallitsevaa Hamasia sotarikoksista. Järjestön mukaan Hamas ei kuitenkaan käyttänyt siviilejä ihmiskilpinä sodan aikana, vaikka Israel on niin väittänyt.


title: Operaatio Valettu lyijy

text: Raportin mukaan Israel käytti siviilejä vastaan sodassa mm. Yhdysvaltojen toimittamaa valkoista fosforia, yli 200 kilon pommeja ja Hellfire-ohjuksia. Raportin mukaan Hamasin käyttämät aseet olivat Israelin aseisiin verrattuna mitättömiä omatekoisia tai salakuljetettuja raketteja, jotka oli valmistettu Venäjällä, Kiinassa ja Iranissa. Myös Hamasin todettiin ampuneen raketteja kohti siviileitä.


title: Operaatio Valettu lyijy

text: Valkoisen fosforin käyttäminen tiheään asutuilla siviilialueilla täyttää sotarikoksen tunnusmerkit. Amnesty vaatii asemyynnin välitöntä kieltämistä myös Israeliin. Kumpaakin konfliktin osapuolta aseistaneet ovat olleet tietoisia toistuvista aseiden väärinkäytöksistä. Tämän vuoksi myös aseiden toimittaneiden maiden on otettava vastuu ihmisoikeusrikkomuksista, todetaan Amnestyn raportissa.


title: Operaatio Valettu lyijy

text: Israelilaisen Breaking the Silence -veteraanijärjestön raportissa kerrotaan kuinka armeija ampui ihmisiä sattumanvaraisesti, käytti siviilejä ihmiskilpinä ja tuhosi koteja mielivaltaisesti. ”Parempi osua viattomaan kuin epäröidä ampua vihollista”, sotilaille sanottiin. Armeija pakotti Gazan siviilejä, jopa naisia ja lapsia menemään edellään taloihin pitäen asettaan ihmiskilpiensä olkapäällä. Raportin mukaan armeija käytti Gazassa polttavaa valkoista fosforia, jonka käyttö on kielletty asutuilla alueilla. Israelin armeija on torjunut raportin väitteet.


title: Bluesia Pieksämäen asemalla

text: ”Bluesia Pieksämäen asemalla” on Juice Leskisen kirjoittama kappale, joka ilmestyi vuonna 1983 Juice Leskinen Grand Slamin "Boogieteorian alkeet peruskoulun ala-astetta varten, lyhyt oppimäärä" -albumilla. Se on Leskisen pisin koskaan tekemä musiikkikappale.


title: Bluesia Pieksämäen asemalla

text: Yli 16-minuuttinen kappale alkaa pelkän akustisen kitaran säestyksellä, mutta hiljalleen soittimia alkaa tulla mukaan lisää. Laulussa on kaikkiaan 60 säkeistöä. Kappaleen lähestyessä loppua soittimien määrä alkaa taas vähentyä ja kappale päättyy samalla teemalla kuin alkaakin, pelkän kitaran säestyksellä. Teoksen sanat Leskinen kirjoitti odottaessaan junaa Pieksämäen asemalla.


title: Bluesia Pieksämäen asemalla

text: Kappaleessa ovat mukana Matti Alanko, Anneli Heinola, Aki Helin, Hannu Hinze, Juhani Tepponen, Vesa Vartola, Martti Wiklund, Lucjan Czaplicki, Vesa Hyrskykari, Acre Kari, Nalle Lehtonen, Dave Lindholm, Pantse Syrjä, Eero ”Safka” Pekkonen, Toni Lähteenmäki, Harri Marstio, Matti Pellonpää, "Puntti" Valtonen ja Mika Sundqvist.


title: Hay Superstar

text: Hay Superstar / Hye Superstar (Հայ Սուպերսթար) on Pop Idolin armenialaisversio. Sen esittää Shant TV ja tuottaa FremantleMedia. Hay Superstarin juontajat ovat Michael Poghosyan, Egor Glumov ja Naira Gurjianyan.


title: Hay Superstar

text: Hay Superstarin ensimmäisen kauden voitti Susanna Petrosyan.


title: Nakia Burrise

text: Nakia Burrise (s. 21. lokakuuta 1974 San Diego, Kalifornia) on yhdysvaltalainen näyttelijä ja laulaja, joka tunnetaan parhaiten roolistaan Tanya Sloanina televisiosarjassa "Power Rangers Zeo".


title: Nakia Burrise

text: Burrise syntyi San Diegossa, Kaliforniassa Cornell ja Deborah Burriselle. Hänellä on myös kaksi veljeä Marvell ja Cornell. Burrise kävi Thomas Alva Edison Senior high schoolia Stocktonissa, Kaliforniassa, josta hän valmistui vuonna 1992. Sittemmin Burrise siirtyi opiskelemaan näyttelemistä Los Angelesin yliopistoon.


title: Nakia Burrise

text: Burrisen näyttelijän ura alkoi televisiossa vuonna 1996, kun hänen managerinsa huomasi Power Rangersista lehti-ilmoituksen vuonna 1995. Burrise sai lopulta roolin noin sadan hakijan joukosta. Hän näytteli ensi kerran Tanya Sloanin roolissa televisiosarjassa Mighty Morphin Alien Rangers. Hän esiintyi sarjan kaksiosaisessa päätösjaksossa "Hogday Afternoon", jossa Burrisesta tuli uusi ja samalla kolmas keltainen Ranger, kun toista keltaista Rangeria näytellyt Karan Ashley päätti jättää sarjan. Sarjan aikana Ashleyn näyttelemä Aisha Campbell valitsi Burrisen näyttelemän Tanya Sloanin voimansa periäksi. Burrise jatkoi roolissaan Power Rangers Zeossa vuonna 1996, tällä kertaa pääosassa yhdessä Catherine Sutherlandin, Steve Cardenasin, Johnny Yong Boschin, Jason David Frankin ja David Yostin kanssa. Sarjan päätyttyä Burrise oli pääosassa myös elokuvassa Power Rangers turbovaihteella vuotta myöhemmin ja näytteli Power Rangers Turbo 14. jaksossa ennen kuin päätti jättää sarjan vuonna 1997. Hänen tilalleen neljänneksi keltaiseksi Rangeriksi tuli Ashley Hammondia näytellyt Tracy Lynn Cruz. Sarja jäi myös Burrisen viimeiseksi Power Rangers ohjelmaksi.


title: Nakia Burrise

text: Hän jatkoi esiintymistä televisiossa vierailevissa rooleissa vuoteen 2001 asti muun muassa Smart Guyssa, Moeshassa ja Sabrina, teininoidassa. Burrise piti hetken taukoa näyttelemisestä terveydellisistä syistä ja työskenteli sijaisopettajana. Palattuaan takaisin näyttelemisen pariin vuonna 2005 hän vieraili televisiosarjoissa Boston Legal, Samantha Who? ja Bones. Burrise esiintyi myös elokuvassa Between Kings and Queens.


title: Eduard von Böhm-Ermolli

text: Eduard von Böhm-Ermolli (12. helmikuuta 1856 Ancona – 9. joulukuuta 1941 Opava) oli itävaltalainen kenraali ensimmäisen maailmansodan aikana. Böhm-Ermolli saavutti sotamarsalkan arvon Itävalta-Unkarin armeijassa sekä kunnia-arvon Saksan armeijan sotamarsalkka 30. lokakuuta 1941.


title: Eduard von Böhm-Ermolli

text: Hänen isänsä Georg Böhm (1813–1893) oli ylennetty kersantista upseeriksi hänen kunnostauduttuaan Novaran taistelussa 1849. Georg Böhm jäi eläkkeelle majurina 1877 ja hän sai periytyvän aatelisarvon 1885. Samana vuonna hän sai myös luvan lisätä vaimonsa tyttönimen omaan sukunimeensä jolloin perhe tunnettiin nimellä ”von Böhm-Ermolli”.


title: Eduard von Böhm-Ermolli

text: Eduard von Böhm-Ermolli kävi kadettikoulun St. Pöltenissä ja Teresian sotakorkeakoulua Wiener-Neustadtissa. Syyskuussa 1875 vänrikki Böhm-Ermolli liittyi rakuunarykmenttiin. Hän toimi komentajana eri yksiköissä ja esikuntaupseerina yleten tasaista vauhtia. Hänet ylennettiin ratsuväen kenraaliksi toukokuussa 1912 ja nimitettiin Krakovaan sijoitetun ensimmäisen armeijakunnan komentajaksi.


title: Eduard von Böhm-Ermolli

text: Ensimmäisen maailmansodan syttyessä Böhm-Ermolli sai komennettavakseen itävaltalaisen 2. armeijan, joka oli tarkoitus sijoittaa Serbian rintamalle. Venäjän liittyessä sotaan armeija lähetettiinkin itärintamalle, jossa se vahvisti alueen saksalaisia joukkoja.


title: Eduard von Böhm-Ermolli

text: Böhm-Ermolli ylennettiin kenraalieverstiksi toukokuussa 1916 ja sotamarsalkaksi tammikuussa 1918. Saman vuoden maaliskuussa hänen joukkonsa valloittivat Ukrainan. Hänen armeijaryhmänsä lakkautettiin Odessassa sodan päättyessä keskusvaltojen tappioon.


title: Eduard von Böhm-Ermolli

text: Böhm-Ermolli muutti asumaan kotikaupunkiinsa Troppauhun, joka sijaitsi Itävallan puolella Sleesiaa. Alueesta tuli osa Tšekkoslovakiaa vuonna 1919. Maan hallitus kunnioitti Böhm-Ermollia 1. luokan reservinkenraalin arvolla. Vuonna 1928 hänet ylennettiin maan armeijakenraaliksi, vaikka hän ei koskaan palvellut Tšekkoslovakian armeijassa.


title: Eduard von Böhm-Ermolli

text: Kun natsi-Saksa liitti Tšekkoslovakiaan kuuluneen Sudeettimaan alueisiinsa, Böhm-Ermollista tuli nyt Saksan kansalainen. Saksa kunnioitti vuorostaan vanhaa upseeria Saksan armeijan sotamarsalkan arvolla ja hänestä tuli kotikaupunkiinsa sijoitetun 28. jalkaväkirykmentin kunniakomentaja. Böhm-Ermollin kuoltua hänelle myönnettiin valtion sotilashautajaiset Wienissä.


title: Äänteenmuutos

text: Äänteenmuutokseksi kutsutaan ilmiötä, jossa sanan foneemi ajan saatossa mukautuu toiseksi ääntämisen helpottamiseksi tai ulkopuolisten vaikutteiden esimerkistä. Yleinen äänteen muutostyyppi on assimilaatio, jossa viereiset äänteet mukautuvat toisiinsa. Äänteen muuttumisessa voi kuitenkin olla kyse myös kielen äännejärjestelmään liittyvistä muutoksista, jotka heijastuvat muihin sanoihin, esim. tietyn äänteen katoaminen.


title: Äänteenmuutos

text: Suomen kielessä äänteenmuutokset ovat yleisiä affiksien lopussa, sillä osat joutuvat mukautumaan toisiinsa uusia päätteitä liitettäessä.


title: Blake Foster

text: Blake Anthony Foster (s. 29. toukokuuta 1985 Northridge, Kalifornia) on yhdysvaltalainen Young Artist -ehdokkuuden saanut näyttelijä ja karateka, joka tunnetaan parhaiten roolistaan Justin Stewartina elokuvasta "Power Rangers turbovaihteella" ja myöhemmin televisiosarjasta "Power Rangers Turbo".


title: Blake Foster

text: Foster syntyi Northridgessa, Kaliforniassa John ja Patricia Fosterille. Myöhemmin perhe sai toisen lapsen Callien. Foster alkoi harrastaa amerikkalaista Tang Soo Do karatea 4-vuotiaana 8. dan-asteen mustanvyön omaavan Tom Bloomin opissa. 15. joulukuuta 1996 hän sai mustanvyönsä ollessaan 11-vuotias. Nykyisin Fosterilla on 2. dan-asteen mustavyö Tang Soo Dossa.


title: Blake Foster

text: Foster aloitti näyttelemisen 8-vuotiaana esiintyessään televisiosarjassa Beverly Hills 90210 ja elokuvassa Street Knight – asfalttiritari, jossa hän ei kuitenkaan saanut mainintaa elokuvan lopputeksteissä. Foster esiintyi vielä televisiosarjassa Isojen poikien leikit ennen kuin nousi tunnetuksi elokuvan Power Rangers turbovaihteella myötä vuonna 1997 näyteltyään neljättä Sinistä Rangeria Justin Stewartia. Hän sai roolistaan Young Artist -ehdokkuuden vuotta myöhemmin ja näytteli pääosassa vuonna 1997 neljännessä Power Rangers -sarjassa Power Rangers Turbo. Sarjan päätyttyä Foster teki vielä vierasesiintymisen Power Rangers in Spacessa vuonna 1998 ennen kuin jätti Power Rangers -sarjan.


title: Blake Foster

text: Sittemmin hän on tehnyt vierasesiintymisiä sarjoissa, kuten Walker, Texasista, Two of a Kind ja Skater Boys. Foster esiintyi myös Christopher Lloydin tähdittämässä elokuvassa Kids World, josta hän sai uransa toisen Young Artist -ehdokkuuden vuonna 2002. Hänellä oli rooli myös toimintakomediaelokuvassa Drifter TKD vuonna 2008.


title: Gazan taistelu

text: Gazan taistelu -nimisiä taisteluita on ollut usea:


title: Vanhakylä

text: Vanhakylä tarkoittaa seuraavia asioita:


title: Erhard Milch

text: Erhard Milch (30. maaliskuuta 1892 Wilhelmshaven – 25. tammikuuta 1972 Düsseldorf) oli saksalainen sotamarsalkka ja lentoyhtiö Lufthansan johtaja. Juutalaisuudestaan huolimatta hänestä tuli Saksan ilmavoimien kehittäjä ja Hermann Göringin kakkosmies.


title: Erhard Milch

text: Milch liittyi kadetiksi tykistöön 1910. Ensimmäisen maailmansodan syttyessä hän oli 1. tykistörykmentin 2. reservinpataljoonan adjutantti. Vuonna 1915 hän siirtyi vastaperustettuihin ilmavoimiin ja toimi lentotiedustelijana ja tiedustelulentueen johtajana.


title: Erhard Milch

text: Sodan jälkeen Milch perusti pienen matkustajalentoyhtiön armeijakaverinsa Gotthard Sachsenbergin kanssa. Lloyd Ostflug lensi Danzigin ja Baltian maiden väliä. Yhtiö kehittyi ja kasvun kautta hänestä tuli Lufthansan toimitusjohtaja vuonna 1926.


title: Erhard Milch

text: Saksan kansallissosialistisen työväenpuolueen noustua valtaan vuonna 1933 Milchistä tuli vasta perustetun ilmailuministeriön ("Reichsluftfahrtministerium") valtiosihteeri, joka vastasi suoraan Luftwaffen komentajalle Hermann Göringille. Milchistä tuli tärkeä tekijä uudelleen perustettujen ilmavoimien kehityksessä ja kasvussa, eikä hän epäröinyt käyttää kasvavaa arvovaltaansa hyväkseen kilpailijoitansa vastaan.


title: Erhard Milch

text: Vuonna 1935 tuli julki, että Erhard Milchin isä oli juutalainen. Tällöin Hermann Göring pelasti hänet hankkimalla Milchin äidiltä valaehtoisen todistuksen, jonka mukaan Milchin biologinen isä ei ollut Anton Milch, vaan hänen äitinsä setä Karl Brauer. Tietäen juutalaisten kohtalon Saksassa Milch ei pannut pahakseen tätä arjalaistamista. Näin hän sai todistuksen, jonka mukaan hän oli puhdasverinen saksalainen. Hermann Göring sanoi tuolloin kuuluisan lauseensa: ”"Wer Jude ist, bestimme ich!" ( Minä päätän, kuka on juutalainen! )


title: Erhard Milch

text: Milch ylennettiin kenraalieverstiksi marraskuussa 1938.


title: Erhard Milch

text: Keväällä 1940 Saksan vallatessa Norjan Milch komensi operaation aikana Luftflotte 5:ttä. Ranskan taistelun jälkeen hänet ylennettiin sotamarsalkaksi. Vuosina 1941–1944 hän toimi myös ilmavoimien tarkastajana. Vuonna 1942 hänestä tuli Lufthansan johtaja.


title: Erhard Milch

text: Saksan sotaonnen käännyttyä Milch lyöttäytyi yhteen Joseph Goebbelsin ja Heinrich Himmlerin kanssa saadakseen pätemättömän sekä huvitteluun ja rikkauksien keräilyyn keskittyneen Hermann Göringin pois ilmavoimien johdosta. Kolmikko vetosi Adolf Hitleriin, joka kieltäytyi. Raivostunut Göring kosti Milchille hankkimalla tälle potkut useimmista tehtävistään. Milch siirrettiin Wehrmachtin komentajareserviin helmikuussa 1945.


title: Erhard Milch

text: Hitlerin tehtyä itsemurhan Milch yritti paeta, mutta brittiläiset joukot pidättivät hänet muutama päivä ennen sodan loppua 4. toukokuuta 1945. Antautumisen vastaanottanut prikaatinkenraali Derek Mills-Roberts oli juuri omin silmin nähnyt Bergen-Belsenin keskitysleirin kauhut. Kun Milch luovutti Mills-Robertsille marsalkansauvansa, tämä otti ja löi sauvan hajalle Milchin päähän.


title: Erhard Milch

text: Nürnbergin sotarikosoikeudenkäynneissä Milchiä syytettiin sotarikoksista ja rikoksista ihmiskuntaa vastaan. Hänen hyväksynnällään oli tehty ihmiskokeita ja hän oli käyttänyt pakkotyövoimaa rakentaessaan ilmavoimia. Hän oli osaltaan vastuussa kymmenien tuhansien ihmisten kuolemasta.


title: Erhard Milch

text: Vuonna 1947 Milch tuomittiin elinikäiseen vankeusrangaistukseen. Tuomiota kuitenkin lyhennettiin, kunnes hän vapautui lopulta kokonaan kesäkuussa 1954. Hän vietti loppuelämänsä Düsseldorfissa, jossa myös kuoli.


title: Maailman pistekirjoituspäivä

text: Maailman pistekirjoituspäivää (englanniksi The World Braille Day) vietetään vuosittain 4. tammikuuta pistekirjoituksen keksijän Louis Braillen syntymäpäivänä. Päivää vietettiin ensimmäisen kerran 4. tammikuuta 2001, kun the World Blind Unionin eli Maailman sokeiden liiton viides yleiskokous oli yksimielisesti hyväksynyt päivän vieton. Liitto edustaa noin 165 000 000 sokeaa, kuulovammaista tai näkövammaista.


title: Misfits (albumi)

text: Misfits on The Kinksin vuonna 1978 julkaistu albumi. A-puoli


title: Misfits (albumi)

text: B-puoliCD-version bonuskappaleet:


title: Erhard Heiden

text: Erhard Heiden (23. helmikuuta 1901 Weiler – syyskuu 1933) oli Saksan kansallissosialistisen työväenpuolueen varhainen jäsen ja SS:n kolmas johtaja Reichsführer-SS.


title: Erhard Heiden

text: Heiden oli SA-joukkojen jäsen, ja hän liittyi pieneen Adolf Hitlerin henkivartiokaartin tehtävää toimittaneeseen SS:ään. Heiden kannatti SS:n erottamista SA-joukoista, ja hänet nimitettiin sen johtajaksi maaliskuussa 1927.


title: Erhard Heiden

text: Heidenin johdon aikana SS:n jäsenmäärä laski tuhannesta 280 jäseneen, josta SA sai intoa vaatia SS:n lakkauttamista. Hän nimitti Heinrich Himmlerin apulaisekseen. Heiden piti Himmleriä ”innokkaana pikku virkailijana”, muttei nähnyt hänessä johtajapotentiaalia. Heiden menetti suosionsa lopullisesti, kun hänen väitettiin ompeluttaneen univormunsa juutalaisräätälillä. Hitler erotti hänet tammikuussa 1929 ja nimitti tilalle Himmlerin.


title: Erhard Heiden

text: Himmler määräsi Heidenin pidätettäväksi huhtikuussa 1933. Hänet murhasi todennäköisesti Sicherheitsdienst SD:n päämajassa Münchenissä. Hänen ruumiinsa löydettiin syyskuussa 1933.


title: Alhassane Keita

text: Alhassane Keita Otchico (s. 26. kesäkuuta 1983 Conakry, Guinea) on guinealainen jalkapalloilija. Hän on pelipaikaltaan hyökkääjä.


title: Alhassane Keita

text: Vuonna 2001, Keita siirtyi marokkolaisesta Olympique Khouribgasta sveitsiläiseen FC Zürichiin. Parhaan kautensa Sveitsissä Keita pelasi kaudella 2005–2006, voittaen sarjan maalikuninkuuden 20 osumallaan. Mallorcan riveihin Keita siirtyi vuonna 2008, pelattuaan kaksi edellistä kautta saudiarabialaisessa Al-Ittihadissa.


title: Luettelo suomalaisten NHL-pelaajien tiedoista

text: Tämä on luettelo suomalaisten NHL-pelaajien taustoista ja tiedoista. Tässä luettelossa on perustietoa ja "nippelitietoja" suomalaisista NHL-pelaajista. NHL:ssä on pelannut kevääseen 2014 mennessä 176 suomalaista jääkiekkoilijaa. "Suomalaisella jääkiekkoilijalla" tarkoitetaan Suomessa kiekko-oppinsa saanutta pelaajaa.


text: Ensimmäisenä suomalaisena NHL:ssä pelasi Pentti Lund Boston Bruinsissa vuonna 1946. Lund sai kuitenkin kiekko-oppinsa Kanadassa ja vaihtoi myöhemmin kansalaisuutensa kanadalaiseksi helpottaakseen USA:n ja Kanadan rajan ylitystä, joten ensimmäinen Suomessa kiekko-oppinsa saanut NHL-pelaaja oli Matti Hagman, joka pelasi ensimmäisen ottelunsa 30 vuotta myöhemmin 7. lokakuuta 1976. Hagmania seurasivat syksyllä 1979 Pekka Rautakallio (10.10.), Risto Siltanen (10.10.), Antero Lehtonen (11.10.) ja Kari Makkonen (7.11.) sekä talvella 1980 Markus Mattsson (27.1.).


text: Ensimmäisen kerran suomalaiset maalivahdit pelasivat vastakkain NHL:ssä 5. helmikuuta 2002 (Pasi Nurminen ja Jussi Markkanen).Pentti Lund ja Teemu Selänne valittiin vuonna 1949 ja 1993 NHL:n parhaaksi tulokkaaksi. Ensimmäisen kauden päätteeksi tulokkaiden tähdistökentälliseen on valittu:


text: Olli Jokinen on pelannut uransa aikana kymmenessä eri seurassa. Jo uransa päättäneet Esa Tikkanen ja Ville Nieminen pelasivat uransa aikana seitsemässä eri NHL-seurassa. Neljä pelaajaa on pelannut yhden kauden aikana kolmessa eri joukkueessa:


text:
Suomalaisista NHL-pelaajista Teemu Selänne ja Jari Kurri on valittu ainoina Hockey Hall of Fameen.
Kahdeksan pelaajaa on voittanut NHL-palkinnon:


text: NHL:n tähdistökentällisiin on valittu seuraavat pelaajat:


text:
NHL:n maalintekijätilaston ovat voittaneet Jari Kurri (1986) ja Teemu Selänne (1993, 1998, 1999). Voittomaalitilaston ykkösiä NHL:ssä ovat olleet Jari Kurri (1985, 13 maalia ja 1986, 9 maalia) ja Teemu Selänne (2007, 10 maalia). Teemu Selänne oli NHL:n paras ylivoimamaalintekijä vuosina 1999 (25 maalia) ja 2007 (25 maalia).
Seuraavat suomalaiset ovat pelanneet NHL:n vuotuisessa tähdistöottelussa:Suomalaisilla NHL-pelaajilla on hallussa muutama NHL:n virallinen ennätys:
Kolme pelaajaa on syntynyt 13. helmikuuta, 13. maaliskuuta, 1. huhtikuuta ja 17. kesäkuuta.


text: Lisäksi seuraavat suomalaiset ovat pelänneet NHL:ssä ei suomalaisen sukunimikaimansa kanssa yhtä aikaa:Suomessa on syntynyt muutama NHL-pelaaja, jotka kuitenkin jättivät Suomen taakseen jo nuorina ja saivat kiekko-oppinsa muualla:


text: Muita aiheeseen liittyviä luetteloita:


title: Memantiini

text: Memantiini (CHN) on adamantaanin aminojohdannainen. Sitä käytetään Alzheimerin taudin hoitoon potilailla, joilla sairaus on vaikeahko. Memantiini vaikuttaa estämällä NMDA-reseptorien toimintaa. Ainetta voidaan käyttää myös yhdessä koliiniesteraasientsyymin inhibiitorien kanssa.


title: Memantiini

text: Memantiinin synteesiin on useita tapoja. Ensimmäisenä ainetta valmisti Eli Lilly and Company bromaamalla 1,3-dimetyyliadamantaania, joka reagoi edelleen. Lopullinen tuote saadaan hydrolysoimalla 1-asetamido-3,5,-dimetyyliadamantaania. Merz kehitti prosessin jossa adamantaanin halogeenijohdannainen reagoi urean kanssa tuottaen mematiinia. Lisäksi memantiinia voidaan valmistaa 1-hydroksi-3,5-dimetyyliadamantaanin ja klooriasetonitriilin reaktiolla, jolloin syntyy N-kloori-asetyyliamino-3,5-dimetyyliadamantaania. N-kloori-asetyyliamino-3,5-dimetyyliadamantaania regoi 1,1,-diaminosyntonin kanssa muodostaen mematiinia.


title: Memantiini

text: Memantiini on yleensä hyvin siedetty lääkeaine. Sekavuus, aistiharhat, huimaus, väsymys ja päänsärky ovat yleisimmät haittavaikutukset, joista kutakin esiintyy 1–10 prosentilla lääkkeen käyttäjistä.


title: Nukketeatteritalo Musta & Valkea Ratsu

text: Nukketeatteritalo Musta & Valkea Ratsu on Sysmässä toimiva nukketeatteri, jota johtaa Eevaliisa Holma-Kinnunen.


title: Nukketeatteritalo Musta & Valkea Ratsu

text: Nukketeatteritalo numero 1 (Onkiniementie 230) tehtiin vanhaan yksikerroksiseen osuuskauppaan 1975 Nestor Holman ja hänen poikiensa piirtämänä peruskorjauksena kahteen kerrokseen. Yläkerrokseen tuli nukketeatteri, johon Lahden kaupunginteatterin ja ohjaaja Sirkka-Liisa Wilenin toimesta laitettiin säädettävä valaistus. Kymmenen vuoden aikana talossa (Valkea Ratsu) kävi eniten Heinolan Kurssikeskuksen opettajaryhmiä Kalevi Peltolan johdolla 1975–1985.


title: Nukketeatteritalo Musta & Valkea Ratsu

text: Nukketeatteritalo numero 2 (Onkiniementie 223) tehtiin vuonna 1939 rakennettuun vanhaan kaupparakennukseen (Aron kauppa) 1985, johon tuli myös kaksi kerrosta: alakertaan isompi (varsinainen teatteri ns. "lurex-menetelmällä", ja yläkertaan pieni kokeiluteatteri. Eevaliisa Holma-Kinnusen veli, arkkitehti Sakari Holma piirsi Nukketeatteritalo Musta & Valkea Ratsun peruskorjauksen.


title: Nukketeatteritalo Musta & Valkea Ratsu

text: Talossa on 500 Eevaliisa Holma-Kinnusen ideoimaa, suunnittelemaa ja valmistamaa nukkea, joista 150 on lasten ja aikuisten kokeilukäytössä. "Lurex-menetelmä" tarkoittaa sitä, että nukettaja itse piilossa ollen näkee lurex-kankaan läpi yleisönsä ja voi kohdistaa artikulaationukella improvisoidun dialogin tiettyyn suuntaan. Menetelmän kehitti Eevaliisa Holma-Kinnunen kumppaneineen toimiessaan 1973–2006 Suvi-Pinxin kesäteatterissa, jossa hänen nukkejaan oli noin 100–200 yleisön improvisointikäytössä. Siellä entisen Ilolan kansakoulun pihapiirissä oli nukketeatteri Valkea Ratsu vuosina 1973–2006 ja sitä johti Eevaliisa Holma-Kinnunen.


title: Diblo Dibala

text: Diblo Dibala (s. 1954) on kinshasankongolainen soukousmuusikko. Hän syntyi Kisanganissa, muutti 6-vuotiaana Kinshasaan ja aloitti kitaransoiton kahdentoista vuoden iässä. Hän jätti kotimaansa vuonna 1979 ja asettui Brysseliin. Vuonna 1981 hän muutti Pariisiin. Hän saavutti Euroopassa suosiota Kanda Bongo Manin kanssa tekemällään yhteistyöllä. Hän perusti myös oman yhtyeensä, Loketon, jonka jätettyään vuonna 1990 hän perusti vielä uuden yhtyeen, Matchatchan.


title: Gaussin kuvauslaki

text: Gaussin kuvauslaki on geometrisen optiikan laki, joka ilmoittaa, miten linssin tai kaarevan peilin esineestä muodostaman kuvan etäisyys linssistä tai peilistä riippuu esineen etäisyydestä sekä linssin tai peilin polttovälistä. Laki on nimetty Carl Friedrich Gaussin (1777–1855) mukaan. Gaussin kuvauslaki on likimääräinen, sillä sitä johdettaessa on oletuksena, että pisteen kuvautuessa tulee piste. Lisäksi moniaallonpituisella valolla, kuten valkealla, eri aallonpituudet taittuvat hieman eri suuntiin. Linsseissä esiintyy pallopoikkeamaa ja väripoikkeamaa.


title: Gaussin kuvauslaki

text: Gaussin kuvauslaki on muotoa formula_1. Kaavassa a on esineen etäisyys peilistä tai linssistä, b on kuvan etäisyys peilistä tai linssistä ja f polttoväli. Muuttujien merkit vaihtelevat sen mukaan on kyseessä kovera- vai kupera linssi tai peili, muodostuuko valekuva (-) vai oikea kuva (+) ja onko kyseessä oikea esine (+) vai vai vale-esine (-), esim. usean linssin linssisysteemit).


title: Sammalkaijanen

text: Sammalkaijanen ("Micropsitta keiensis") on pienikokoinen melanesialainen kaijalaji.


title: Sammalkaijanen

text: Sammalkaijanen on noin 9,5 cm pitkä ja 11–14 g painava lintu, jonka höyhenpuku on pääosin vihreä, vatsapuolelta vaaleanvihreä. Sen päälaki on keltainen ja posket harmahtavat. Alaperä on keltainen, pyrstön keskimmäiset sulat ovat siniset ja reunimmaiset mustat ja niissä on keltaiset kärkitäplät. Siiven peitinhöyhenet ovat mustat levein vihrein reunuksin. Nokka on harmaa, iiris ruskea ja koivet harmaat. Koiraan värit ovat hieman kirkkaammat kuin naaraan. Nuoren linnun nokka on keltainen ja tummanharmaakärkinen.


title: Sammalkaijanen

text: Sammalkaijaset kiipeilevät puun rungolla kuten tikat tai puukiipijät. Ne ovat vaikeasti havaittavia, mutta niiden voimakkaat kutsuäänet paljastavat niiden esiintymisen.


title: Sammalkaijanen

text: Sammalkaijaset elävät Uuden-Guinean saarella. Lajista tunnetaan kolme alalajia: "keiensis" elää Indonesiaan kuuluvilla Kain ja Arun saarilla, "viridipectus" Uuden-Guinean eteläosassa ja "chloroxantha" Länsi-Irianissa ja alueen läntisillä saarilla. Lajin elinympäristön laajuus on 50 000–100 000 neliökilometriä ja sen populaatio on kooltaan vähintään 100 000 yksilöä. Sammalkaijanen ja keltapääkaijanen ovat vastinlajeja, eivätkä niiden elinalueet kohtaa.


title: Sammalkaijanen

text: Sammalkaijaset asuvat alavien maiden metsissä. Ne liikkuvat tavallisesti pareittain tai muutaman yksilön parvissa.


title: Sammalkaijanen

text: Lajin pesintä tunnetaan huonosti. Pesä on usein puussa olevassa termiittipesässä. Naaras huolehtii hautomisesta ja koiras enimmäkseen poikasten ruokkimisen.


title: Sammalkaijanen

text: Sammalkaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia.


title: France Télévisions

text: France Télévisions on Ranskan valtion kokonaan omistama julkisen television yritys. Sen pääkanavat ovat France 2, France 3 ja France 5. Yrityksellä on myös Outre-Mer 1ère -kanava, jolla on lähetyksiä Ranskan ulkopuolella. Sen kanavat, joilla on muitakin omistajia, ovat France 4, Ma Planète, Planète Thalassa, Mezzo, ranskalais-saksalainen ARTE, EuroNews, France 24, kansainvälinen ranskalaiskanava TV5MONDE ja La Chaîne d'information internationale. Yritys on Euroopan yleisradiounionin jäsen.


title: France Télévisions

text: Vuonna 1975 hajonnut l'ORTF jaettiin kolmeksi kanavaksi, jotka kaikki saivat omat järjestönsä ja uudet nimet: TF1, Antenne 2 ja FR3. TF1 yksityistettiin vuonna 1987. France Télévisionin luominen 7. syyskuuta 1992 tarkoitti, että valtion kanavat koordinoituivat uudelleen ja saivat nykyiset nimensä France 2 ja France 3.


title: France Télévisions

text: 1. elokuuta 2000 muodostettiin holding-yhtiö France Télévisions SA. Pedagoginen kanava La Cinquième integroitui France Télévisionsin kanssa 2. elokuuta, ja seuraavana vuonna kanava sai nykyisen nimensä France 5.


title: France Télévisions

text: Heinäkuussa 2004 RFO, jolla on lähetyksiä Ranskan Euroopan ulkopuolisilla alueilla, liitettiin myös France Télévisionsiin. RFO:n satelliittiviestinnän versio RFO Sat sai nimen France Ô. Lisäksi entinen Festival, nykyinen France 4, sai alkunsa.


title: France Télévisions

text: France Télévisions lähettää ohjelmiaan Ranskassa digitaalisesti ja analogisesti kolmen kanavan maaverkoston ja Atlantic Bird 3-satelliitin kautta SECAM-standardina. Maanpäälliset lähetykset ovat France 2 ja France 3 alueellisine eroineen, kun taas France 5 esittää lähetyksiä päiväsaikaan sillä paikalla, jossa Arte lähettää iltaisin. Suomi lähettää France 2 ja France 3 erityisinä satelliittiversioina. France 5 ja Arte ovat digitaalisesti eri kanavapaikoilla. France 4 löytyy myös digitaalisesti. Digitaalilähetykset kulkevat saman satelliitin kautta, mutta myös ilmaiseksi digitaalisen maaverkoston kautta vuodesta 2005 lähtien.


title: Phil Brown (jalkapalloilija)

text: Phil Brown (s. 30. toukokuuta 1959) on englantilainen jalkapallovalmentaja ja entinen puolustaja. Maaliskuusta 2018 lähtien hän on toiminut Swindon Townin päävalmentajana.


title: Phil Brown (jalkapalloilija)

text: Brown aloitti ammattilaisuransa Hartlepool Unitedin takalinjoilla 1978. Hän edusti seuraa pitkään, kaikkiaan seitsemän kautta, kunnes siirtyi 1985 Halifax Towniin. 1988 hän vaihtoi Bolton Wanderersiin, jossa viihtyi kuuden kauden ajan. 1994 hän siirtyi Blackpooliin, jossa lopetti uransa 1996.


title: Phil Brown (jalkapalloilija)

text: Brown sai kipinän valmennusuralleen Boltonin pelivuosinaan skottivalmentaja Bruce Riochin innostamana. Hän aloitti valmennusuransa peliuransa loppuvuosina Sam Allardycen apuvalmentajana Blackpoolissa. Lopetettuaan peliuransa Brown palasi Boltoniin ja toimi Colin Toddin apuvalmentajana syyskuuhun 1999 saakka. Toddin saatua potkut Brown toimi seuran väliaikaisena valmentajana kuukauden ajan, kunnes Allardyce astui Boltonin ruoriin. Hän jatkoi uraansa Big-Samin apuvalmentajana, kunnes hän kesällä 2005 sai 46-vuotiaana ensimmäisen varsinaisen päävalmentajanpestinsä Derby Countyssa.


title: Phil Brown (jalkapalloilija)

text: Ura Derbyssä ei kuitenkaan lähtenyt käyntiin ruusuisesti ja kehnon menestyksen vuoksi Brown sai potkut jo tammikuussa 2006. Valmennusura näytti tyrehtyvän heti alkuunsa, kunnes Phil Parkinson kaappasi hänet apuvalmentajakseen Hull Cityyn lokakuussa 2006. Kun Parkinson sai potkut joulukuussa 2006, nousi Brown Hullin päävalmentajaksi. Brown nosti Hullin Englannin mestaruussarjan putoamisviivan alapuolelta turvaan.


title: Phil Brown (jalkapalloilija)

text: Kausi 2007/08 oli Brownin läpimurtokausi. Hänen johdollaan Hull City pelasi loistavan kauden Mestaruussarjassa ja kauden päätteeksi sijoitus oli kolmas. Nousukarsinnoissa "The Tigers" peittosi Bristol Cityn ja Hull nousi pääsarjatasolle ensimmäistä kertaa seuran 104-vuotisessa historiassa.


title: Phil Brown (jalkapalloilija)

text: Hull jatkoi Brownin sopimusta kolmella vuodella kauden 2008/09 alussa ja menestys olikin hyvää myös pääsarjatasolla. Hull on onnistui voittamaan mm. Arsenalin Emirates Stadiumilla 2–1. Kauden loppua kohti tahti kuitenkin hiipui ja Hull oli lopulta 17:s säilyttäen sarjapaikkansa pisteen erolla Newcastle Unitediin. Lopullinen niitti Brownin rupeamalle Hullissa oli kehnosti sujunut kausi 2009/10. Hull vajosi putoamiskamppailuun ja Brown sai potkut maaliskuun puolivälissä 2010 Hullin majaillessa Valioliigassa toiseksi viimeisenä, kolme pistettä putoamisviivan alapuolella.


title: Phil Brown (jalkapalloilija)

text: Tammikuussa 2011 Brown palasi valmennustehtäviin, kun Mestaruussarjan jumboksi juuttunut Preston North End FC palkkasi hänet nostamaan seuran pois putoamiskamppailusta. Brown ei onnistunut tavoitteessaan, vaan Preston putosi kauden 2010/11 päätteeksi Englannin ykkösliigaan. Brown sai jatkaa kuitenkin tehtävässään, kunnes odotuksia heikommat tulokset johtivat potkuihin joulukuun puolivälissä 2011.


title: Phil Brown (jalkapalloilija)

text: Maaliskuussa 2013 Brown palasi valmennustehtäviin Englannin kakkosliigassa pelaavan Southend Unitedin uutena päävalmentajana. Brown luotsasi Southendin debyyttikaudellaan Football League Trophyn loppuotteluun, jossa joukkeu hävisi Crewe Alexandralle. Kaudella 2014/15 Southend sijoittui Brownin alaisuudessa kakkosliigassa viidenneksi ja selvitty nousukarsintojen kautta tiensä ykkösliigaan. Tammikuussa 2018 Southend vapautti Brownin tehtävistään lähes viiden vuoden valmennusrupeaman jälkeen.


title: Phil Brown (jalkapalloilija)

text: Maaliskuussa 2018 Brown teki loppukauden kattavan sopimuksen Swindon Townin kanssa. Swindon sijoittui hänen johdollaan kakkosliigan kahdeksanneksi ja kauden jälkeen Brown teki jatkosopimuksen.


title: Equitable Building

text: Equitable Building on pilvenpiirtäjä Manhattanilla New Yorkissa Yhdysvalloissa. Se on 40-kerroksinen ja valmistuessaan vuonna 1915 sitä pidettiin koko New Yorkin laatikkomaisimpana ja kömpelöimpänä rakennuksena. Se oli viimeinen vanhojen kaavamääräysten mukaan tehty rakennus, sillä se ei porrastu kapeammaksi ylöspäin. Vuonna 1916 tulleen lain mukaan korkeiden rakennusten tuli porrastua ylöspäin, jotta ilma pääsisi vaihtumaan kaduilla ja sinne pääsisi valoa. Equitable Buildingin osoite on 120 Broadway, Pine Streetin ja Cedar Streetin välissä, Lower Manhattanilla. Rakennuksen suunnittelusta vastasi arkkitehti Ernest R. Graham. Se toimii toimistorakennuksena ja on Beaux-Arts eli uusbarokki-tyyliä.


title: Artjom Hadžibekov

text: Artjom Aleksandrovitš Hadžibekov (, s. 20. huhtikuuta 1970 Obninsk) on venäläinen kivääriampuja, maailmanmestari ja olympiavoittaja.


title: Artjom Hadžibekov

text: Hadžibekov on voittanut olympialaisissa 10 m ilmakiväärissä kullan Atlantassa 1996 ja hopean Sydneyssä 2000. Hän on myös saavuttanut MM-kilpailuissa kuusi kultaa ja neljä pronssia.


title: Juho Mielonen

text: Juho Mielonen (s. 1. maaliskuuta 1987 Savonlinna) on suomalainen jääkiekkopuolustaja, joka pelaa Ligue Magnusin Chamonix HC:ssä. Isokokoinen Mielonen on puolustava puolustaja, jonka vahvuuksiin kuuluu liike ja fysiikka. Hänen heikkouksiinsa kuuluu epätasaisuus. Mielonen laukoo oikealta.


title: Juho Mielonen

text: Mielonen aloitti jääkiekon 6-vuotiaana Savonlinnan Pallokerhossa. Hän siirtyi C-juniori-ikäisenä Tampereen Ilvekseen, jossa Mielonen voitti C-nuorten SM-hopeaa vuonna 2003 ja A-nuorten Suomenmestaruuden vuonna 2005. Hän kuului Ilveksessä "kultaiseen ikäluokkaan" Tuukka Raskin, Perttu Lindgrenin, Tommi Huhtalan ja Ville Korhosen ohella. Detroit Red Wings varasi Mielosen kuudennella kierroksella 175. pelaajana .


title: Juho Mielonen

text: Elokuussa 2005 Mielonen teki kolmivuotisen SM-liigasopimuksen Ilveksen kanssa. Hän teki SM-liigadebyyttinsä 4. lokakuuta 2005 Pelicansia vastaan. Yhteensä Mielonen pelasi kauden 2005–2006 aikana SM-liigassa 17 runkosarjaottelua tehden yhden syöttöpisteen. Miesten pelit tulivat hänelle kauden aikana tutuksi myös kolmen Mestis-ottelun verran alle 20-vuotiaiden maajoukkueesta. Marraskuun 2005 lopulla Mielonen joutui noin kahdeksi kuukaudeksi sivuun olkapäävamman takia. Hän palasi kaukaloihin helmikuussa 2006 ja vietti loppukauden lähinnä Ilveksen A-nuorissa. Syksyllä 2006 Mielonen loukkasi olkapäänsä uudelleen ja hän pelasi kauden 2006–2007 aikana vain kahdeksan runkosarja- ja viisi playoff-ottelua Ilveksen A-nuorissa. Mielonen ei pelannut kauden aikana otteluakaan SM-liigassa.


title: Juho Mielonen

text: Kaudeksi 2007–2008 Mielonen siirtyi vuoden mittaisella sopimuksella Saimaan Palloon. Hän kävi syyskaudella yhteensä seitsemän Mestis-ottelun verran lainalla kasvattajaseurasaan Savonlinnan Pallokerhossa. Mestis-visiittinsä jälkeen Mielonen vakiinnutti paikkansa SaiPan liigajoukkueessa, jossa hän pelasi varsinaisen SM-liigan tulokaskautensa tehden 31 runkosarjaottelussa tehot 1+2=3. Mielosen liigauran avausmaali syntyi 26. tammikuuta 2008 ylivoimalla Espoo Bluesia vastaan. Samassa kuussa hän teki kaksivuotisen jatkosopimuksen SaiPan kanssa.


title: Juho Mielonen

text: Mielosen kausi 2008–2009 jäi vain 12 ottelun mittaiseksi loukattuaan jälleen olkapäänsä marraskuussa 2008. Kausi 2009–2010 oli hänelle ensimmäinen ehjä SM-liigassa. Mielonen jäi alkukaudella hieman vähemmälle vastuulle ja pelasi myös kaksi ottelua lainalla Mikkelin Jukureissa. Hän teki lopulta SM-liigan yhden kauden piste-ennätyksensä tehtyään 46 runkosarjaottelussa tehot 8+12=20, joilla Mielonen oli SaiPan toiseksi tehokkain puolustaja Joni Tuomisen jälkeen.


title: Juho Mielonen

text: Kaudeksi 2010–2011 Mielonen siirtyi kaksivuotisella sopimuksella Porin Ässiin. Hänet hankittiin joukkueeseen ylivoimapuolustajaksi, mutta ei vastannut häneen kohdistuneita odotuksia ja jäi Ässien ainoana puolustajana miinuksen puolelle. Kaudella 2011–2012 Mielonen jäi joukkueessa hyvin pieneen rooliin ja jäi useasti kokoonpanon ulkopuolelle. Syyskaudella hän kävi myös vuokralla Helsingin IFK:ssa ja lainalla Ruotsiin HockeyAllsvenskanissa pelaavassa Mora IK:ssa. Ässissä hän pelasi lopulta vain 12 runkosarja- ja yhden playoff-ottelun.


title: Juho Mielonen

text: Huhtikuussa 2012 Mielonen teki 1+1-vuotisen sopimuksen Hämeenlinnan Pallokerhon kanssa. Joukkue käytti hänen sopimuksessaan olleen option huhtikuussa 2013. HPK:n uusi päävalmentaja Kai Rautio kuitenkin hyllytti hänet joukkueen toiminnasta jo samana kesänä, eikä Mielonen saanut harjoituskaudella 2013–2014 kuin vähän peliaikaa kahdesta ottelusta. Hän harjoitteli pääasiassa itsenäisesti ja HPK:n A-nuorten mukana, eikä Mielonen pelannut otteluakaan runkosarjassa. Raution mukaan syy hänen hyllyttämiseensä oli pelillisten seikkojen lisäksi Mielosen oman aseman "ihmetteleminen". Rautio sai kaukalon ulkopuolisten asioiden vuoksi potkut HPK:sta lokakuussa 2013, mutta myös ilman peliaikaa runkosarjassa jäänyt Mielonen halusi vaihtaa joukkuetta ja siirtyi marraskuussa Ranskan Ligue Magnusissa pelaavan Rouen Hockey Élite 76:n riveihin. Kaudeksi 2014–2015 hän siirtyi samassa liigassa pelaavaan Ducs de Dijoniin.


title: Juho Mielonen

text: Kaudeksi 2015–2016 Mielonen palasi Suomeen ja siirtyi vuoden mittaisella sopimuksella Mestis-joukkue Lempäälän Kisaan. Marraskuussa 2015 hän kuitenkin jätti joukkuuen ja siirtyi Ranskaan Chamonix HC:n riveihin.


title: Juho Mielonen

text: Mielonen pelasi alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004. Hän on toiminut myös Suomen alle 16-vuotiaiden maajoukkueen kapteenina.


title: Burt Leavelle Monroe Jr.

text: Burt Leavelle Monroe Jr. (25. elokuuta 1930 Louisville, Kentucky–14. toukokuuta 1994 Louisville) oli yhdysvaltalainen lintutieteilijä.


title: Burt Leavelle Monroe Jr.

text: Burt Leavelle Monroen Juniorin isä oli lintutieteilijä Burt Leavelle Monroe (1901–1968).


title: Burt Leavelle Monroe Jr.

text: Monroe väitteli tohtoriksi Louisianan valtion yliopistossa ja osallistui kenttätutkimuksiin Uuden-Seelannin ja Afrikan lintujen parissa vuosina 1959–1961. Vuonna 1965 hän sai apulaisprofessorin viran Louisvillen yliopistossa ja toimi yliopiston biologian osaston professorina 1970–1993. Hän oli American Ornithologists' Unionin jäsen vuodesta 1953 ja yhdistyksen puheenjohtaja 1990–1992.


title: Burt Leavelle Monroe Jr.

text: Monroe kirjoitti maailman lintujen levinneisyyden ja luokittelun perusteoksen "A world checklist of birds" (New Haven: Yale University Press, 1993) yhdessä Charles Gald Sibleyn kanssa.


title: Burt Leavelle Monroe Jr.

text: Monroe nimesi keltaniska-amatsonin ("Amazona auropalliata") alalajin "parvipes" yhdessä Howellin kanssa 1996.


title: Burt Leavelle Monroe Jr.

text: Monroe kuoli munuaissyöpään.


title: Matapanin taistelu

text: Matapanin taistelu () oli meritaistelu toisessa maailmansodassa Matapanin eli Taínaron tai Matapáksen niemen edustalla 27.–29. maaliskuuta 1941. Niemi muodostaa Manner-Kreikan eteläisimmän pisteen Peloponnesoksen niemimaan etelärannikolla. Taistelun osapuolet olivat amiraali Andrew Cunninghamin komentama brittiläinen Välimeren laivasto sekä amiraali Angelo Iachinon johtama Italian laivaston osasto.


title: Matapanin taistelu

text: Brittiläinen Välimeren laivasto, johon kuuluivat lentotukialus "HMS Formidable" (Kapteeni A. W. La T. Bisset, kontra-amiraali D. W. Boydin lippulaiva), sekä taistelulaivat "HMS Barham" (Kapteeni G. C. Cooke, 1. taistelulaivaviirikön komentajan kontra-amiraali H. B. Rawlingsin lippulaiva), "HMS Valiant" (kapteeni C. E. Morgan) sekä "HMS Warspite" (kapteeni D. B. Fisher, Välimeren laivaston komentajan amiraali Sir A. B. Cunninghamin lippulaiva). Laivasto-osaston tukena oli kaksi laivuetta hävittäjiä:


title: Matapanin taistelu

text: Toiseen amiraali Sir Henry Pridham-Wippelin johtamaan laivasto-osastoon kuuluivat kevyet risteilijät "HMS Ajax" (kapteeni E. D. B. McCarthy), "HMS Gloucester" (kapteeni H. A. Rowley), "HMS Orion" (kapteeni G. R. B. Back, keveiden yksiköiden komentajan vara-amiraali H. D. Pridham-Whippelin lippulaiva) ja "HMAS Perth" (kapteeni Sir P. W. Bowyer-Smith) sekä loput 2. hävittäjälaivueen alukset "HMS Hasty" (komentajakapteeni L. R. K. Tyrwhitt), "HMS Hereward" (luutnantti T. F. P. U. Page) ja "HMS Ilex" (kapteeni H. St L. Nicholson). Osastoon kuulunut Australian laivaston hävittäjä "HMAS Vendetta" joutui palaamaan Aleksandriaan.


title: Matapanin taistelu

text: Kreetan eteläpuolisilla merialueilla olivat saattueiden suojana lisäksi "HMS Defender", "HMS Jaguar" sekä "HMS Juno" Kithiran kanavassa sekä "HMS Decoy", "HMS Carlisle" ja "HMS Calcutta". Lähialueella olivat vielä partiotehtävissä kevyt risteilijä "HMS Bonaventure" sekä Australian laivaston hävittäjä "HMAS Vampire".


title: Matapanin taistelu

text: Italian laivasto-osastossa (Pohjoinen ryhmä) oli amiraali Iachinon lippulaivana taistelulaiva "Vittorio Veneto" ja sen suojana olleet 10. hävittäjäviirikön Maestrale-luokan "Grecale", "Libeccio", "Maestrale" and "Scirocco" sekä 13. hävittäjäviirikön Soldati-luokan "Alpino", "Bersagliere", "Fuciliere", "Granatiere". Tämä osasto lähti Napolista merelle 26. maaliskuuta. Osastoon liittyivät Tarantosta lähteneet 1. risteilijäviirikön (kontra-amiraali Carlo Cattaneo) alukset: "Zara", "Fiume" ja "Pola" sekä 9. hävittäjäviirikön Oriani-luokan "Alfredo Oriani" (kapteeni Toscano), "Giosué Carducci", "Vincenzo Gioberti" ja "Vittorio Alfieri".


title: Matapanin taistelu

text:
Vara-amiraali Luigi Sansonettin johtamaan eteläiseen ryhmään kuuluivat Messinasta lähteneet 3. risteilijäviirikkö (vara-amiraali Sansonetti) "Trieste", "Trento" ja "Bolzano", joita saattoi 12. hävittäjäviirikön Soldati-luokan "Ascari", "Corazziere" ja "Carabiniere" sekä Brindisistä merelle lähteneet 8. risteilijäviirikön (kommodori Antonio Legnani) Abruzzi-luokan kevyet risteilijät "Luigi di Savoia Duca Degli Abruzzi" ja "Giuseppe Garibaldi", joita saattoivat 6. hävittäjäviirikön Navigatori-luokan "Nicoloso da Recco" ja "Emanuele Pessagno". Keveiden risteilijöiden tehtävänä oli edetä aina Kreetalle saakka, minkä jälkeen tavata pääosasto jälleen Navarinossa. Alukset olivat palanneet kotisatamaansa kohtaamatta brittien laivasto-osastoja.
Akselivaltojen tiedustelutiedoissa oli puutteita, jotka osaltaan aiheuttivat tappion. He kuvittelivat, että Välimerellä olisi ainoastaan yksi liittoutuneiden taistelulaiva. Mutta todellisuudessa alueella oli kolme taistelulaivaa ja tuhoutunut lentotukialus oli korvattu uudella, jolloin liittoutuneilla oli edelleen merkittävä laivasto suojaamassa kuljetuksia Kreikkaan. Lisäksi taistelun kannalta merkittävää oli, ettei yhdessäkään italialaisessa sota-aluksessa ollut tutkaa.


title: Matapanin taistelu

text: Brittiläinen Short Sunderland lentovene havaitsi 27. maaliskuuta 1941 Joonianmerellä purjehtivan italialaisen laivasto-osaston, joka oli saanut käskyn häiritä liittoutuneiden meriliikennettä Joonianmerellä Kreetasta pohjoiseen. Vielä samana iltana sai Välimeren laivaston komentaja amiraali Cunningham antoi käskyn laivastolleen lähteä Aleksandriasta. Amiraali Cunnigham oli sopinut tapaavansa vara-amiraali Pridham-Wippelin Pireuksesta lähteneen laivasto-osaston Gavdhos-saaren kaakkoispuolella.


title: Matapanin taistelu

text: Ensimmäinen kosketus laivastojen välillä tapahtui brittiläisten kevyiden risteilijöiden ja italialaisen amiraali Sansonettin komentaman kolmen raskaan risteilijän välillä aamulla noin kello 08.00. Italialaiset avasivat tulen kello 08.12 22 000 metristä, mutta heillä oli ongelmia tulenkeskittämisessä, jolloin sen vaikutus jäi heikoksi. Noin tuntia myöhemmin brittien kevyet risteilijät väistyivät ylivoiman tieltä, jolloin italialaiset kuvittelivat väistön tarkoituksena olevan alusten houkutteleminen raskaiden alusten tykkien kantamalle.


title: Matapanin taistelu

text: Italialaisten laivaston komentaja Iachino kutsui raskaat risteilijät pois, jolloin ne aloittava purjehduksen luoteeseen ja kevyet risteilijät rupesivat varjostamaan etäältä italialaista laivasto-osastoa. Nyt avasi taistelulaiva "Vittorio Veneto" tulen pääaseillaan 23 000 metristä, mutta 94 ammutusta kranaatista huolimatta se ei saanut yhtään osumaa keveisiin aluksiin. Brittien kevyet risteilijät kärsivät kuitenkin lieviä vaurioita raskaiden 305 millimetrin kranaattien sirpaleista.


title: Matapanin taistelu

text: Brittien lentotukialukselta "HMS Formidable"lta nousseet lentokoneet tekivät ensimmäisen hyökkäyksen italialaisia vastaan puoliltapäivin ilman tuloksia. Toinen hyökkäys aloitettiin kello 15.10. Tällöin kapteeniluutnantti J Dalyell-Stead oman henkensä hinnalla läheltä laukaisema torpedo vaurioittaa "Vittorio Veneto"a, johon tulvi 4 000 tonnia vettä ja vasemmanpuoleiset pääkoneet menivät epäkuntoon. Miehistö sai kuitenkin aluksen uudelleen liikkeelle ensin 17 solmun ja myöhemmin jopa 19 solmun nopeudella.


title: Matapanin taistelu

text: Illan hämärtyessä Iachino keräsi 1. ja 3. risteilijälaivueensa vaurioituneen lippulaivansa ympärille sekä osan hävittäjistään suojaamaan alusta uusilta ilmahyökkäyksiltä, mutta lentokoneet olivat saaneet tehtäväkseen ainoastaan viivyttää taistelulaivaa, jotta Välimeren laivaston taistelulaivat saisivat osaston kiinni tuhottavaksi. Laivaston ilmavoimien Kreetalta toimivan 815. laivueen Fairey Swordfish lentokoneiden kolmannen hyökkäyksen aikana kello 19.25 raskas risteilijä "Pola" sai torpedo-osuman kylkeensä, joka täytti etummaiset konehuoneet vedellä. Iachino käski amiraali Cattaneon 1. risteilijäviirikön jäädä suojaamaan ja auttamaan vaurioitunut alus takaisin kotisatamaan.


title: Matapanin taistelu

text: Englantilainen risteilijä "HMS Ajax" sai vaurioituneen "Pola"n tutkaansa, jolloin amiraali Pridham-Wippell luuli havaittua alusta taistelulaiva "Vittorio Veneto"ksi ja ilmoitti siitä taisteluosaston komentajalle amiraali Cunninghamille. "HMS Valiant"in tutkassa havaittiin italialaiset risteilijät noin kello 22.00 ja noin puoli tuntia myöhemmin taistelulaivat yllättivät hitaasti etenevän italialaisosaston. "HMS Warspite" avasi tulen ja ampui kaksi täyslaidallista kohti "Fiume"a, joka upposi kello 23.15. Samanaikaisesti "HMS Valiant" avasi tulen kohti "Zara"a, jota kohti avasi tulen myös "HMS Warspite" "Fiume"n tuhouduttua. "HMS Valiant"in ampumaa viisi sarjaa pääaseillaan ja "HMS Warspite"n ampumat neljä muuttivat "Zara"n hitaasti vajoavaksi hylyksi, jonka laivan kapteeni upotti estääkseen sen joutumasta vihollisen saaliiksi. Italialaiset hävittäjät suorittivat vastahyökkäyksen, mutta "Alfieri", joka oli laukaissut neljä yhteislaukausta pääaseillaan ja kolme torpedoa, upotettiin tykkitulella. "Carducci"n, joka sai useita osumia ja syttynyt tuleen, upottivat hävittäjät "HMAS Stuart" ja "HMS Havock". "Oriani", johon osui tuhoten toisen moottorin, pääsi pakenemaan ja palaamaan kotisatamaan ja "Gioberti"n onnistui paeta uskaliaan vastahyökkäyksen jälkeen. Lopulta englantilaiset hävittäjät "HMS Jervis" ja "HMS Nubian" löysivät "Polan" pimeästä ja upottivat sen torpedoimalla otettuaan kansilleen ensin eloonjääneitä.


title: Matapanin taistelu

text: Englantilaiset menettivät ainoastaan yhden lentokoneen miehistöineen ja neljä kevyttä risteilijää kärsi lieviä vaurioita.


title: Matapanin taistelu

text: Italialaiset menettivät kolme raskasta risteilijää, kaksi hävittäjää sekä taistelulaiva vaurioitui. Taistelulaiva Vittorio Veneto saapui Taranton satamaan 29. maaliskuuta iltapäivällä ja se palasi palvelukseen 22. elokuuta. Alusten mukana menetettiin 2 400 miestä, joiden joukossa olivat amiraali Cattaneo, sekä risteilijöiden "Zara"n ja "Fiume"n päälliköt kommodorit Giorgis ja Corsi.


title: Matapanin taistelu

text: Taistelun seurauksena Italian laivastolta kiellettiin operaatiot merellä kauempana kuin maakentiltä operoivat koneet voivat toimia eli ilman ilmasuojaa ei merelle ollut asiaa. Tällä oli merkittävä vaikutus Kreetan evakuointiin, koska Italian laivasto ei häirinnyt sitä.


title: Potka

text: Potka on eläimen reisi, lonkka- ja kinnernivelen välinen osa. Suomessa naudan potkasta on tapana valmistaa lihakeittoa, lihalientä, lihakasvispataa tai jauhelihaa.


title: Potka

text: Italialainen osso buco valmistetaan yleensä naudan potkasta.


title: Michael Cremo

text: Michael Cremo on History of Science Societyn, World Archeological Congressin, Philosophy of Science Associationin, European Association of Archaeologists-seuran jäsen ja tutkija Bhaktivedanda Instituutissa. Saatuaan stipendin George Washington Universitystä, Cremo alkoi tutkia Intian muinaishistoriaa, Vedaa.


title: Michael Cremo

text: Vuonna 1993 Cremo julkaisi kirjan Forbidden Archeology Richard Thompsonin kanssa. Teema jatkuu toisessa kirjassa Forbidden Archeology's Impact (1998) ja Human Devolution (2003). Cremo kuuluu hindukreationisteihin.


title: Ruuhimäki

text: Ruuhimäki on yksi Toivakan kunnan kylistä. Se sijaitsee Laukaan rajan tuntumassa.


title: Ruuhimäki

text: Parhaiten kylä tunnettaneen siitä, että siellä ajetaan yksi Suomen rallin erikoiskokeista. Ruuhimäen EK on tunnettu erityisesti isoista hypyistään. Ruuhimäki on mitaltaan lyhyt, vuosien 2008 ja 2009 versiossa vain 6,41 km pitkä. Aiempina vuosina Ruuhimäkeä on ajettu 7,57 km mittaisena, mutta vuosina 2008 ja 2009 lopun pikkutien osuus on jätetty ajamatta ja maali on ollut näyttävästi lopun ison hypyn päällä. Vuosina 2007-2009 se on myös ollut rallin päätöserikoiskoe.


title: GD Estoril Praia

text: Grupo Desportivo Estoril Praia on portugalilainen jalkapalloseura. Se on perustettu vuonna 1939. GD Estoril Praia pelaa kaudella 2018–2019 Portugalin toiseksi korkeimmalla sarjatasolla LigaPro:ssa, jonne se putosi Primeira Ligasta keväällä 2018. Seuran värit ovat sininen ja keltainen. Seuran kotipaikka on Estorilissa, Cascaisin kaupungissa.


title: GD Estoril Praia

text:
Jalkapallojoukkue pelaa kotiottelunsa Estorilin António Coimbra da Mota -stadionilla, jolle mahtuu 5000 katsojaa. Ruotsin joukkue käytti kenttää harjoituksissaan jalkapallon Euroopan-mestaruuskilpailuissa 2004.
Seuralla on jalkapallon lisäksi toimintaa myös koripallossa.


title: GD Estoril Praia

text: Estoril Praian paras sija on toinen Portugalin cupissa vuonna 1944.


title: Kyštym

text:
Kyštym () on kaupunki Venäjällä Tšeljabinskin alueella Ural-vuoriston eteläosan itärinteellä noin 90 km Tšeljabinskistä, lähellä Ozjorskin suljettua kaupunkia. Kaupungin väkiluku vuonna 2010 oli noin 39 000.
Kyštym on lähellä "Majak"-ydinjätelaitosta (tuolloin plutoniumintuotantolaitos), jossa syyskuussa 1957 sattui voimakas räjähdys ydinjätesäiliössä, joka johti laajan alueen radioaktiiviseen saastumiseen. Kyseinen 6-luokan ydinonnettomuus oli maailmanhistorian toiseksi pahin ja siihenastisista pahin ydinonnettomuus. Laskeuma-alueesta, johon Kyštym kuului, on myöhemmin käytetty nimitystä "Kyštymin jalanjälki". Tuolla alueella asui 270 000 henkeä, mutta vain noin 10 000 henkeä evakuoitiin. Noin 800 km² maata julistettiin käyttökieltoon, mutta 82 prosenttia alueesta on myöhemmin metsitetty ja otettu maatalouskäyttöön. Neuvostoliiton viranomaiset salasivat Kyštymin onnettomuuden vuoteen 1980 asti.


title: Herb Kent

text: Herb Kent (s. 5. lokakuuta 1928) on afroamerikkalainen radio-DJ, joka on uransa aikana toiminut useilla Chicagon alueen radioasemilla.


title: Herb Kent

text: Radiouransa Kent aloitti jo high schoolissa ollessaan isännöimällä klassista musiikkia lähettävää ohjelmaa WBEZ-asemalla. 1940-luvun lopulla hän soitti levyjä garylaisella WGRY-asemalla ja esiintyi radiokuunnelmissa WMAQ:lla Chicagossa. Hän myös rakensi lavasteita ja esiintyi paikallisessa teatterissa. Vuonna 1952 siirtyi Chicagon suurimmalle mustalle yleisölle suunnatulle asemalle WGES:lle ja sieltä edelleen WBEE:lle vuonna 1955. Seuraavat kaksi vuotta Kent oli WJOB- ja WHFC-asemilla, kunnes vuonna 1962 hän siirtyi WVON:lle, jolla oli kahdeksan vuoden ajan. Sinä aikana hän sai merkittävän kuulijakunnan Chicagon afroamerikkalaisen väestön keskuudesta. Kent osallistui myös aktiivisesti kansalaisoikeusliikkeen toimintaan.


title: Herb Kent

text: Nykyään Kent on WVAZ-FM -asemalla, jolta hänen lähetyksensä ovat kuultavissa lauantaisin ja sunnuntaisin.


title: Herb Kent

text: Herb Kent nimettiin Radio Hall of Fameen vuonna 1995. Seuraavana vuonna Chicagossa nimettiin katu hänen mukaansa.


title: Odenplan

text: Odenplan tai Odininaukio on aukio Tukholman kantakaupungin Vasastadenin kaupunginosassa Ruotsissa. Nimensä se on saanut skandinaavisen mytologian Odin-jumalan mukaan. Odenplan on ollut pitkään tärkeä joukkoliikenteen solmukohta: nykyisin se on monien merkittävien linja-autoreittien varrella, ja lisäksi aukion alla sijaitsevat Odenplanin metroasema sekä paikallisjunaliikennettä palveleva rautatieasema Tukholman Odenplan. Jälkimmäinen avattiin heinäkuussa 2017, ja Keskustarata-hankkeen yhteydessä saneerattiin jo aiemmin koko aukio pintamateriaaleineen ja rakennettiin uusi sisäänkäyntipaviljonki.


title: Odenplan

text: Aiemmin useat raitiolinjat kulkivat Odenplanin kautta, mutta raitioliikenne lakkautettiin Tukholmasta lähes kokonaan vuonna 1967. Raitiovaunumuseo sijaitsi Odenplanilla vuosina 1963–1989. Odenplanin metroasema avattiin 26. lokakuuta 1952. Kolmionmuotoista aukiota rajaavat Odengatan-, Karlbergsvegen- ja Upplandsgatan-kadut.


title: Lakewood

text: Lakewood -nimisiä kaupunkeja on useampi:Muita yhteyksiä:


title: Matt Smith

text: Matthew Robert Smith (s. 28. lokakuuta 1982) on englantilainen näyttelijä. Hän esitti yhdettätoista Tohtoria BBC:n televisiosarjassa "Doctor Who". Hänet nähtiin roolissa vuosina 2010-13.


title: Matt Smith

text: Smith on näytellyt myös sarjoissa "Party Animals" ja "Puhelintytön päiväkirja", sekä BBC:n tuottamissa televisiosovituksissa Philip Pullmanin kirjoista "The Ruby in the Smoke" ja "The Shadow in the North".


title: Matt Smith

text: Vuosina 2016–2017 hän näytteli Prinssi Philipiä Netflixin draamasarjassa "The Crown" (2016–), josta hän sai parhaan miessivuosan Primetime Emmy -ehdokkuuden vuonna 2018.


title: Ralph Guldahl

text: Ralph J. Guldahl (22. marraskuuta 1911 – 11. kesäkuuta 1987) oli yhdysvaltalainen golfaaja. Hän voitti Yhdysvaltain avoimen golfturnauksen kahdesti vuosina 1937 ja 1938 sekä The Masters Tournamentin vuonna 1939. Hän kuului myös vuoden 1937 Ryder Cup -joukkueeseen. Hän pääsi World Golf Hall of Fameen vuonna 1981.


title: Žores Medvedev

text: Žores Aleksandrovitš Medvedev (, 14. marraskuuta 1925 Tbilisi, Georgia – 15. marraskuuta 2018) oli venäläinen biologi, historioitsija ja toisinajattelija. Hänen kaksosveljensä on historioitsija Roi Medvedev.


title: Žores Medvedev

text: Medvedev toi julkisuuteen vuonna 1957 Kyštymissä Venäjällä Tšeljabinskin alueella Ural-vuoristossa tapahtuneen ydinonnettomuuden. Hän joutui asian vuoksi 1970 psykiatriseen hoitolaitokseen, ja hänellä "diagnosoitiin" skitsofrenia. Häntä puolustivat akateemikot Pjotr Kapitsa ja Andrei Saharov. Hän joutui maanpakoon 1973, ja muutti myöhemmin vaimonsa kanssa Lontooseen. Veljensä Roi Medvedevin kanssa hän kirjoitti teoksen Nikita Hruštšovista. Hänellä on kaksi poikaa, joista toinen on kuollut ja toinen piti kahvilaa Lontoossa, mutta muutti sittemmin Lounais-Englantiin.


title: Žores Medvedev

text: Hän ei ole sukua Venäjän pääministeri Dmitri Medvedeville.


title: Komisario Beck tähtäimessä

text:
Komisario Beck tähtäimessä () on ruotsalainen elokuva vuodelta 1976. Käsikirjoitus perustuu Maj Sjöwallin ja Per Wahlöön romaaniin "Den vedervärdige mannen från Säffle" (1971). Heidän kirjoittamiensa poliisiromaanien päähenkilönä on Martin Beck -niminen ruotsalainen poliisikomisario.
Elokuvassa komisario Beck on tappajan jäljillä. Tilanne ajautuu umpikujaan miehen linnoittauduttua rynnäkkökiväärin kanssa talon katolle Tukholman keskustassa. Elokuvassa nähdään mieleenpainuva kohtaus, kun Bell 206 -helikopteri murskaantuu Odenplanille. Tähän Widerberg oli saanut idean elokuvasta "Kovaotteiset miehet".


title: Savuefekti

text: Savuefekti on savun, mikroskooppisen hienon pölyn tai höyryn avulla tuotettu tehokeino, jolla joko korostetaan tai peitetään jotakin tapahtumaa. Savua käytetään teatteriesityksissä tai sodankäynnissä.


title: Kiteen rautatieasema

text: Kiteen rautatieasema (lyh. Kit, ruots. "Kides järnvägsstation", ratakm 460+016) on rautatieasema Karjalan radalla, Kiteen Tolosenmäessä valtatie 6:n tuntumassa. Asemalla ei ole enää lipunmyyntiä, mutta useat InterCity- ja Pendolinovuorot pysähtyvät päivittäin. Paikallisliikennettä Kiteen asemalle ei ole ollut. Asema on Suomen toiseksi suurin puunlastausasema. Kiteen keskustaan on matkaa 8 kilometriä, Rääkkylään noin 30 kilometriä. Asemalla on lippuautomaatti. Asemarakennuksen lisäksi asemalla on VR:n paritaloasuinrakennus ja vanha Orenstein & Koppelin höyrykäyttöinen kaivinkone.


title: Kiteen rautatieasema

text: Asemalta on ollut linjanvaihde entiseen Kit-Selliin.


title: Kiteen rautatieasema

text: Tolosenmäessä rautatieaseman tuntumassa valtatie 6 risteää seututeihin 484 ja 487.


title: Tour de Ski 2008–2009

text: Tour de Ski 2008–2009 kilpailtiin 27. joulukuuta 2008 – 4. tammikuuta 2009. Kilpailusarjan hiihdot hiihdettiin Oberhofissa, Nove Mestossa, Prahassa ja Val di Fiemmessä. Naisten kokonaiskilpailun voitti suomalainen Virpi Kuitunen ja miesten sveitsiläinen Dario Cologna.


title: Tour de Ski 2008–2009

text: Tulokset


title: Tracy Lynn Cruz

text: Tracy Lynn Cruz (s. 29. tammikuuta 1976 Orangen piirikunta, Kalifornia) on yhdysvaltalainen entinen näyttelijä ja tanssija, joka tunnetaan parhaiten roolistaan Ashley Hammondina televisiosarjoista "Power Rangers Turbo" ja "Power Rangers in Space".


title: Tracy Lynn Cruz

text: Cruz syntyi Orangen piirikunnassa, Kaliforniassa, jossa hän opiskeli tanssijaksi ja myöhemmin kaksikieliseksi opettajaksi. Hän työskenteli hetken aikaa apulaisopettajana opiskellessaan tanssijaksi.


title: Tracy Lynn Cruz

text: Näyttelemisen pariin Cruz päätyi ystävänsä Johnny Yong Bosch kautta, jonka myötä hän koe-esiintyi Power Rangers Turboon. Alun perin hän tuli sarjaan Vaaleanpunaisen Rangerin roolia varten, mutta tuottajat vaihtoivat hänet keltaisen Rangerin rooliin, kun Nika Burrise oli lähdössä sarjasta 14 jakson jälkeen. Sittemmin Cruz esiintyi keltaisen Rangerin roolissa sarjan loppuun asti ja oli myös pääosassa seuraavassa Power Rangers -sarjassa "Power Rangers in Space". Sarjan päätyttyä vuonna 1998, Cruz teki vielä cameoroolin elokuvassa Eastside ja vierasesiintymisen vanhassa roolissaan Power Rangers Lost Galaxyssa vuonna 1999.


title: Tracy Lynn Cruz

text: Näyttelemisen jälkeen Cruz teki vielä mallin töitä Abercrombie & Fitch -yhtiölle vuosina 2002–2004 ennen kuin jäi kotiäidiksi saatuaan kaksi lasta aviomiehensä Javierin kanssa.


title: Puolan piirikunnat

text: Puolan piirikunnat (, monikossa "powiaty") muodostavat Puolan paikallishallinnon keskimmäisen portaan. Piirikunta on osa voivodikuntaa ja jakautuu puolestaan kuntiin (). Piirikuntia on Puolassa kahta tyyppiä: varsinaisia piirikuntia (, "maalaiskunnat") ja piirikuntiin kuulumattomia, itsenäisiä kaupunkikuntia ().


title: Puolan piirikunnat

text: Vuonna 2008 Puolassa oli piirikuntia kaikkiaan 379, joista 314 varsinaista piirikuntaa ja 65 kaupunkikuntaa.


title: Puolan piirikunnat

text: "Powiatien" historia ulottuu aina 1300-luvulle. Ne toimivat alemman tason hallintoyksikköinä aina Puola-Liettuan hajoamiseen asti vuonna 1795. Puolan jaon jälkeen järjestelmä jatkoi eloaan Venäjän hallitsemassa Kongressi-Puolassa. Preussiin ja myöhemmin Saksaan kuuluneessa Posenin provinssissa piirikunnat sulautuivat saksalaiseen piirikuntajärjestelmään.


title: Puolan piirikunnat

text: Puolan itsenäistyttyä 1918 piirikuntajako otettiin käyttöön koko maassa. Neuvostomiehitystä seuranneen kansandemokratian aikana piirikunnista luovuttiin vuonna 1975, kun valtaa haluttiin keskittää valtiolle. Samalla voivodikuntia hajotettiin pienemmiksi yksiköiksi. Piirikunnat palautettiin paikallishallinnon uudistuksessa vuonna 1999.


title: Puolan piirikunnat

text: Puolaksi piirikunnat nimetään lisäämällä "powiat"-sanan jälkeen maskuliinisukuinen adjektiivi. Useissa tapauksissa laatusana on muunnos piirikunnan keskuskaupungista (esimerkiksi Pyrzycen piirikunta, ). Piirikuntien nimet kirjoitetaan puolaksi pienellä.


title: Roi Medvedev

text: Roi Aleksandrovitš Medvedev (; s. 14. marraskuuta 1925 Tbilisi, Georgia) on venäläinen historioitsija, jonka alkujaan englanniksi vuonna 1972 ilmestynyt Stalinin ajan toisinajattelijoita käsittelevä teos "Let History Judge" sai paljon huomiota. Medvedev siirtyi politiikkaan ja toimi Mihail Gorbatšovin ja Boris Jeltsinin neuvonantajana. Hänen kaksosveljensä oli biologi ja historioitsija Žores Medvedev.


title: Roi Medvedev

text: Medvedev on työskennellyt Suomessa 1990-luvulla vierailevana tutkijana Ulkopoliittisessa instituutissa.


title: Roi Medvedev

text: Hän ei ole sukua Venäjän pääministerille Dmitri Medvedeville.


title: Star Wars: The Clone Wars (televisiosarja)

text: Star Wars: The Clone Wars on tieteisfiktiivinen animaatiosarja, joka sijoittuu George Lucasin luomaan "Tähtien sota" -universumiin. Sen tapahtumat sijoittuvat "" ja "" väliin. Sarjaa on esitetty Yhdysvalloissa loppuvuodesta 2008 lähtien, ja Suomessa ensiesiintyminen tapahtui 17. tammikuuta 2009. Yhdysvalloissa sarjan viisi ensimmäistä kautta esitettiin Cartoon Networkilla, mutta kuudes kausi on julkaistu ainoastaan Netflixissä aiempien kausien kanssa. Sarja päättyi alun perin 7. maaliskuuta ja osa toteuttamattomista jaksoista julkaistiin kirjoina ja sarjakuvina projektina "The Clone Wars Legacy" elokuusta 2014 alkaen.


text: Lucasfilmin animaatio-ohjaaja Dave Filoni paljasti kuitenkin vuoden 2018 San Diego Comic-Conissa että "The Clone Warsille" toteutettaisiin vielä 12 uutta jaksoa julkaistavaksi Disney+ -palveluun vuonna 2019.


text: Tammikuussa 2009 IGN-sivuston laatiman sadan parhaan animaatiosarjan listan mukaan "Star Wars: The Clone Wars" oli sijalla 89.


title: Knuckles’ Chaotix

text: Knuckles’ Chaotix on Segan julkaisema tasohyppely. Peli on julkaistu vuonna Sega 32X -oheislaitteelle ja peli on laitteen ainoa Soniciin liittyvä peli. Peli käyttää sprite-grafiikkaa ja hyödyntää kahden pelaajan yhteistyöpohjaista pelaamista.


title: Knuckles’ Chaotix

text:
Pelin japanilaisen ohjekirjan mukaan tarina eroaa täysin "länsijulkaisusta". Japanilaisen ohjekirjan mukaan mystinen saari nousi merestä pian Sonic & Knuckles-pelin tapahtumien jälkeen. Tri. Robotnik löysi saaren ja löysi sieltä mystisen sormuksen ja kirjoituksia Kaaossormuksista, muinaiset sormukset joihin on valettu Kaaossmaragdien energiaa. Löytääkseen nämä erikoiset sormukset, hän rakensi saarelle tukikohtansa, Newtronic Highn. Myös Mighty, Espio, Vector ja Charmy Bee saapuvat saarelle ja tri Robotnik ja Metal Sonic vangitsevat heidät Robotnikin Combi Catcher-laitteeseen. Oudosta saaresta kiinnostunnut Knuckles saapuu myös saarelle ja onnistuu pelastamaan Espion. Yhdessä he lähtevät estämään Robotnikia saamasta haltuunsa Kaaossormuksia.
Tämä on ensimmäinen peli, jossa "Team Chaotix" esiintyy. Ryhmässä on 5 jäsentä (toisin kuin Sonic Heroes-pelin Team Chaotixissa):
Lisäksi pelattavina hahmoina on myös "Heavy" ja "Bomb"-nimiset robotit.


title: Knuckles’ Chaotix

text: Vector ja Charmy olivat seuraavan kerran pelattavia hahmoja vasta 2004 Sonic Heroes-pelissä, Espio sen sijaan esiintyy Sonic The Fighters-pelissä pelattavana hahmona, hänkin on mukana Sonic Heroes-pelissä. Peli on Heavyn ja Bombin ainoa esiintyminen. Jokaisella hahmolla on omat erikoisominaisuutensa, Knuckles osaa edelleen liitää ja kavuta seiniä kuten Sonic & Knucklesissa. Espio kykenee kiipeämään seinien lisäksi myös katossa ja palloksi kääriytymisen sijaan Spin Dash-liikettä suoritettaessa hän vääntyy tornaadoksi ja voi tuhota suojautumattomia vihollisia juoksemalla päätä pahkaa niitä kohti täydessä vauhdissa. Mighty on pelin nopein juoksija ja hän kykenee kiipeämään seiniä jaloillaan ja puskemaan itseään ylemmäs. Vector taas on Chaotixin suurin hahmo. Hän kykenee syöksähtämään ilmassa ja kipuamaan seinien päälle. Charmy on pelin pienin hahmo, mutta hänen kykynsä lentää on hänen suurin etunsa muihin hahmoihin nähden.


title: Knuckles’ Chaotix

text: Heavy ja Bomb väittävät olevansa tri. Robotnikilta karanneita robotteja, jotka haluavat auttaa Chaotixia. He eivät voi olla valitut hahmonvalintaruudusta, mutta sen sijaan heidät valitaan "combi catcher"-laitteen avulla. Kumpikaan roboteista ei kykene hyökkäämään ja heidän nimensä kuvastavat heidän ominaisuuksiaan; Heavy (suom. Painava) on painava ja hidas, mutta tuhoutumaton ja kykenee tuhoamaan vihollisia ja monitoreja kävelemällä niitä kohti. Bomb (suom. Pommi) taas on pieni ja nopea, mutta räjähtää mikäli häneen osuu vahingoittaen sekä vihollista, että pelaajaa. Kummallakin nöistä hahmoista voi pelata yhtä aikaa vain, mikäli "tasovalikko" on aktivoitu pelin väritestin kautta. Heillä voi pelata normaalisti myös "erikoistasoilla" (Special Stages), mikäli partneri heittää sen erikoisaluesormukseen.


title: Knuckles’ Chaotix

text: Peli noudattaa perinteisten Sonic-pelien kaavaa. Tasot täytyy läpäistä alle 10 minuutissa ja tuhota tri. Robotnikin "peijakkaat" (robotit) matkalla. Sormukset kuvastavat pelaajan energiaa ja niitä keräämällä pelaaja pääsee erikoisalueille. Pelissä ei ole lisäelämiä; mikäli partnerihahmo menettää sormuksensa ja häneen osuu (kun hänellä ei ole sormuksia) hän katoaa. Partnerin saa takaisin tekemällä erikoisosumapisteen tai käyttämällä "recallia", "kutsumalla" partnerin takaisin (joka pudottaa sormuspisteet jopa -99 sormukseen asti tai enemmän . Tällöin peli saattaa palauttaa pelaajan takaisin "Maailmaeteiseen" tai alkuruutuun, mikäli pelaaja on Isolated Island-alueella käytettäessä recallia).


title: Knuckles’ Chaotix

text: Pelin tasot on jaettu viiteen maailmaan, joita kutsutaan "houkutuksiksi" (attractions), joista jokainen sisältää 5 eri tasoa joista 2 pitää läpäistä tiettyyn vuorokaudenaikaan (aamu, päivä, auringonlasku ja yö). Vuorokaudenaika vaikuttaa vihollisten sijanteihin ja tasopomom vaikeusasteeseen. Tason 5 lopussa pelaaja kohtaa tri. Robotnikin jonkun hänen laitteensa kera. Suurin muutos tässä pelissä on sormusten välinen sidosvoima hahmojen välillä. Aiemmissa Sonic-peleissä kaksinpeli tarkoitti joko jaetun ruudun kilpajuoksua tai yhden ruudun pelaamista Tailsin ollessa ohjattavissa 2-ohjaimella. Luonnollisesti yleensö 2-palaaja ajautuu ulos ruudusta Tailsin palatakseen takaisin Sonicin luo muutaman sekunnin päästä.


title: Knuckles’ Chaotix

text:
Chaotixissa molemmat pelaajat ovat sidotut toisiinsa yhdessä ruudussa kummankaan pelaajan ollessa päällepäsmäröimässä saadakseen pelin etenemään.
Tämä elastinen sormussidos mahdollistaa perinteisten Sonicille tuttujen liikkeiden yhdistämisen erilaisiin temppuihin. Esimerkiksi jos pelaaja 1. pysyy paikoillaan ja 2. pelaaja juoksee eteenpäin venyttäen sidettä saavuttaakseen maksiminopeuden. Ilmassa ollessa pelaaja voi hyödyntää sidettä luodakseen liike-energiaa, joka suuntautuu ylöspäin. Tämän lisäksi pelaajat voivat heittää toisiaan eri alustoille ja kutsua kaverinsa takaisin (Call-toiminto, kuluttaa 10 sormusta, muista Sonic-peleistä poiketen sormusluku voi mennä negatiivisen puolelle). Tämän lisäksi mikäli kaksinpelimuodossa kumpikaan pelaajista osuu viholliseen ilman suojaa/haavoittumattomuutta/isoa sormusta (lisävoimia/esineitä saa pelaajan menettämään kaikki sormuksensa yhden normaalia suuremman sormuksen muodossa mikäli pelaaja saa osuman) menettää pelaaja kaikki sormuksensa (toisin kuin yksinpelimuodossa, jossa partneri menettää vain yhden sormuksen eikä kaikkia).


title: Knuckles’ Chaotix

text:
Peli on pisin pelattava Sonic-peli, joten siinä on paristovahvisteinen tallennusmekanismi, joka sallii pelaajan tallentaa pelinsä joko manuaalisesti (menemällä "Exit"-kyltistä) tai automaattisesti (tallentaa automaattisesti tason tai erikoistason läpäisyn jälkeen).
Kaikki pelin Badnikit (peijakkaat) ja pomovastukset käyttävät harmaita voimasta tyrehdytettyjä sormuksia pieneläinten sijaan. Näitä sormuksia ei voi kerätä ja ne katoavat melkein heti pudottuaan badnikista tai pomokoneesta.Bonus-alueelle pääsee keräämällä yli 20 sormusta ja hyppäämällä suuren sormuksen läpi, joita tasoille on piilotettu.
Alueella pelaaja joutuu vapaapudotukseen pitkin piraalia, joka koostuu sormuksista, voimanlisäyksistä (Power-Ups), tasoista ja "Exiteistä". Bonus-alue päättyy joko sormuslaskurin mennessä 0 tai pelaajan osuessa uloskäyntiin (Exit). Mahdolliset voitetut bonukset voivat mm. hidastaa (kenttävalikko) houkutusrulettia tai oikeuttavat vapaaseen valintaan Combi Catcherista. Myös Sonic Advance -pelissä on vastaava bonus-alue, mutta ainoat objetit ovat sormukset ja pommit.


title: Knuckles’ Chaotix

text: Erikoisalueille pääsee vain maalialueen suurten sormusten kautta, mutta pelaajalla tulee olla vähintään 50 sormusta kerättynä päästäkseen erikoisalueelle. Kun pelaaja saa kaikki 6 Kaaossormusta, erikoisalueet alkavat alusta "wireframe"-tyylisinä. Erikoisalueella pelaaja kulkee kuusikulmion muotoisessa, täysin 3D maailmassa, keräten tietyn määrän sinisiä kehiä ("Blue Spheres"). Sormukset toimivat aikana laskien kerätystä määrästä kohti nollaa, tai kunnes pelaaja putoaa pois alueelta jolloin erikoisalue päättyy. Pelaajan läpäistessä erikoisalueen hän saa Kaaossormuksen (Chaos Ring) joita on kaikkiaan kuusi. Toisin kuin muissa Sonic-peleissä, näiden erikoisesineiden kerääminen ei avaa erikoisvoimia (kuten 7 kaaossmaradin kerääminen avaa Super-muodot), mutta pelaaja saa parhaan lopun pelilleen Sonicin ja Tailsin tehdessä cameorooli-esiintymisen.


title: Knuckles’ Chaotix

text: Julkaisun jälkeen peli sai sekavia arvosteluita pelaajilta sekä kriitikoilta. Osa ylisti pelin grafiikkaa ja musiikkia ollen 32Xn parhaita pelejä. Osa taas kritisoi peliä sen kuminauhatyylisistä fysiikoista ja partneri-systeemiä, sekä kritisoivat myös maailmojen välisten kenttien keskeistä vaihtelun puutetta.


title: Knuckles’ Chaotix

text: Knuckles’ Chaotix-pelin prototyyppiversio, joka tunnetaan nimellä Sonic Crackersin varhainen prototyyppi Sega Mega Drivelle.


title: Knuckles’ Chaotix

text: Peliä suunniteltiin otettavan mukaan Sonic Gems Collection-peliin, mutta lopulliseen peliin se ei tullut.


title: Casino Estoril

text:
Casino Estoril on kasino Portugalissa, 18 kilometrin päässä Lissabonista Estorilissa. Se on mainostanut itseään Euroopan suurimmaksi kasinoksi. Se on auki joka päivä (paitsi jouluaattona) kello 15–03.
Toisen maailmansodan aikana kasino oli vakoojien ja maanpaossa elävien kuninkaallisten kokoontumispaikka.
Kasinon kerrotaan myös antaneen aiheita Ian Flemingin 007-romaaniin "Casino Royale".
Portugalissa kasinotoiminta on yksityisten yritysten liiketoimintaa, ja se on tarkkaan lailla rajoitettua. Portugali jakautuu kymmeneen alueeseen, joissa kasinotoimintaa voi harjoittaa. Toimiluvista käydään julkinen tarjouskilpailu. Valtio myöntää kasinoiden toimiluvat näille alueille määräajaksi korvausta vastaan.


title: Casino Estoril

text: Estoril Sol -yhtiöllä on ollut toimilupa Casino Estoriliin vuodesta 1958 lähtien. Vuonna 2001 Estoril Sol sai toimiluvan jatkon vuoteen 2020 sakka. Tuolloin lupa maksoi 98 miljoonaa euroa. Kertakorvauksen lisäksi yritys maksaa vuosimaksua, jonka suuruus on puolet kasinon pelitoiminnan tuotosta.


title: Casino Estoril

text: Kasinossa on yli tuhat peliautomaattia ja useita pelipöytiä, joissa pelataan rulettia, blackjackiä, pokeria, baccaratia ja muita pelejä.


title: Casino Estoril

text: Vuonna 2007 kasinolla oli töissä 652 työntekijää, joista 537 oli miehiä ja 115 naisia.


title: Casino Estoril

text: Kasinossa järjestetään myös viihdenäytöksiä, jotka sisältävät tanssia, musiikkia ja visuaalisia tehosteista. Esityksiä on yleensä joka päivä, ja iltaesityksen yhteydessä on mahdollista illastaa.


title: Casino Estoril

text: Kasinolla esitetyt show’t:


title: Casino Estoril

text: Vuonna 2008 Estoril Sol -yhtiön 50-vuotisjuhlissa kasinolla esiintyi saksalainen hard rock -yhtye Scorpions.


Mighty Morphin Power Rangers: The Fighting Edition on vuoden 1995 kesäkuussa julkaistu videopeli, joka perustuu samannimiseen televisiosarjaan Mighty Morphin Power Rangers. Pelin julkaisi Bandai Super Nintendolle. The Fighting Editionissa pelataan Power Rangersien sijasta heidän käyttämillään jättiläisillä mekaanisilla roboteilla Zordeilla.


title: Mighty Morphin Power Rangers: The Fighting Edition

text: Pelissä on kolme eri pelattavuutta, tarina-, tappelu- ja selviytymismoodi. Tarina osassa päätavoitteena on tuhota kaikki neljä Zordia, sekä neljä vihollista päästäkseen Lordi Zeddia ja sen jälkeen Ivan Oozea vastaan. Pelissä voi valita joko Thunder Megazordin tai Mega Tigerzordin.


text: Tappeluosiossa voi pelata kaksinpelillä yksi vastaan yksi millä tahansa Zordilla tai vihollisella. Selviytymispelissä on tarkoitus pysyä hengissä voittamalla niin monta ottelua peräkkäin kuin on mahdollista millä tahansa pelattavalla hahmolla. Pelin päätteeksi se ilmoittaa peräkkäisten voittojen määrän.


title: Onkamon seisake

text: Onkamon seisake (, ) on lakkautettu rautatieliikennepaikka Karjalan radalla Tohmajärven kunnan Onkamossa. Kun uusi ratalinja Parikkalasta Tohmajärven Onkamoon valmistui, jäi vanha Onkamon rautatieasema (nykyinen Valkeasuo) siltä sivuun. Valtatie 6:n ja Valtatie 9:n kupeeseen uudelle ratalinjalle avattiin 23. toukokuuta 1971 Säkäniemi-niminen seisake, jolla osa Helsinki–Joensuu-pikajunavuoroista alkoi pysähtyä. Säkäniemen seisakkeen nimi vaihdettiin Onkamoksi toukokuussa 1973, kun vanhan Onkamon aseman nimi puolestaan vaihdettiin Valkeasuoksi. Onkamon seisakkeelta oli jalankulkuyhteys viereiselle Lapinahon seisakkeelle, jossa oli vaihtoyhteys paikallisliikenteen Joensuu–Niirala-välin kiskobussiin. Onkamon seisakkeelta ei ollut paikallisliikennettä.


title: Onkamon seisake

text: Onkamon seisakkeen laituri oli rakenteeltaan yksinkertainen ja lyhyt. Onkamon seisakkeella pois jääviä pikajunan matkustajia pyydettiin astumaan junasta tiettyjen vaunujen kohdalla, sillä laituri oli lyhyytensä lisäksi heikosti valaistu. Paikalla ei ollut henkilökuntaa eikä lipunmyyntiä. Rata Onkamon seisakkeen kohdalla on viivasuora ja yksiraiteinen. Lähimmät henkilöliikenteen pysähdyspaikat olivat etelän suuntaan Kitee ja pohjoisen suuntaan Hammaslahti. Henkilöliikenne lakkasi Onkamossa ja Hammaslahdessa 4. kesäkuuta 2005. Käyttö oli ollut viimeisen vuosikymmenen aikana hyvin vähäistä.


title: Pljos

text: Pljos () on kaupunki Ivanovon alueen Volgan piirissä Venäjällä. Se sijaitsee Volgan rannalla paikassa, jossa joki puhkaisee ”portin” moreeniharjuun, 71 kilometriä Ivanovosta koilliseen. Asukkaita on 2 438 henkeä (vuonna 2010).